text: IBM PC |Tähän artikkeliin tai osioon ei ole merkitty lähteitä. Voit auttaa Wikipediaa lisäämällä artikkelille asianmukaisia lähteitä. IBM Personal Computer oli IBM-yhtiön vuonna 1981 markkinoille lanseeraama henkilökohtainen tietokone, ja tuotesarja. Useimmat nykyisin koti- ja ammattikäyttöön myytävät tietokoneet ovat IBM PC-arkkitehtuurin kanssa yhä täysin tai lähes yhteensopivia laitteisto- ja ohjelmistotasolla. IBM PC on tunnetuin monista eri PC-alustoista sekä ylivoimainen markkinajohtaja. Alustasta käytetään usein yleisnimityksenä pelkästään akronyymiä PC. Sisällysluettelo Historia [muokkaa] Alkuperäisen IBM PC:n tarkoituksena oli kilpailla henkilökohtaisten tietokoneiden markkinoista niitä silloin hallinneen Applen kanssa. IBM PC saavutti suosiota ammattikäytössä, kotikäytössä sitä ei ensimmäisinä vuosinaan juuri nähty korkean hintansa vuoksi. Henkilökohtaiseen käyttöön tarkoitettuja koneita oli tehty jo 1970-luvulta lähtien, mutta IBM PC:n merkitys oli siinä, että IBM suurena yrityksenä toi uskottavuutta mikrotietokoneiden kehityssuuntaan ja teki niistä myös monien yritysten silmissä varteenotettavia vaihtoehtoja keskuskonepohjaisille ratkaisuille. IBM PC -sarja ja sen kanssa yhteensopivat koneet olivatkin suosittuja ammattilaiskoneita koko 1980-luvun ajan. Koteihin IBM PC:t ja muiden valmistajien IBM PC -yhteensopivat koneet tulivat suuremmassa määrin vasta 1980-luvun lopussa. IBM PC-koneiden valttina olivat 1990-luvulla suorituskyky sekä hyötyohjelmien saatavuus. Teknisesti merkittävä viihdealusta IBM PC:stä tuli vasta 1990-luvulla, jolloin pelit alkoivat tukea VGA-grafiikkaa sekä ajanmukaisempia äänikortteja (VGA-grafiikka ja Rolandin MT-32 äänimoduuli olivat tosin saatavilla jo 1987, mutta niiden käyttäjiä sekä niitä tukevia pelejä ja muita ohjelmia oli vain vähän). 1980-luvulla mikrotietokonemarkkinoilla oli jopa satoja erilaisia keskenään yhteensopimattomia laitteita. IBM PC:t ja muut alustan kanssa yhteensopivat tietokoneet valloittivat lopulta maailman nousten hallitsevaksi standardiksi. Tämä kehitys johtui osaksi siitä, että IBM ei saanut pidettyä monen eri valmistajan osista kootun laitteensa tekijänoikeuksia itsellään, vaan muut firmat oppivat valmistamaan laillisia IBM PC-yhteensopivia "kloonikoneita". Jo vuonna 1986 Compaqin suorituskyvyltään ylivertainen Deskpro 386 -tietokone vei IBM:ltä teknisen johtoaseman. Kun IBM oli menettänyt yksinoikeuden tehdä IBM PC -yhteensopivia koneita, se yritti kuitenkin taistella käyttöjärjestelmien markkinoilla Microsoft Windowsia vastaan 1990-luvulla OS/2-käyttöjärjestelmällään. Käyttäjäkunta jäi kuitenkin marginaaliseksi. 1990-luvulla IBM oli yhä johtavien PC-valmistajien joukossa PS-malleillaan ja vielä 2000-luvulla IBM valmisti erityisen laadukkaina pidettyjä kannattavia Thinkpad-tietokoneita, mutta lopetti tietokoneiden valmistuksen lopullisesti 2005 ja Thinkpadit siirtyivät Lenovo -yhtiölle. Nykyään lähinnä Apple Macintosh (jonka laitteisto tosin perustuu nykyään IBM PC -arkkitehtuuriin) on jäänyt eloon merkittäväksi kaupalliseksi kilpailijaksi IBM PC -alustalle josta usein nykyään käytetään ammatillisissa-yhteyksissä nimitystä Wintel. Nimitys tulee siitä, että IBM:n tiputtua PC-alustan kehityksen kyydistä pois Intel nousi hallitsevaan asemaan alustan laitteiston eteenpäin työntäjänä ja Microsoftin jatkaessa rooliaan alustan johtavana ohjelmistokehittäjänä, Microsoft Windows -ympäristön ollessa alustalla lähes monopolimaisessa asemassa. IBM PC -malleja [muokkaa] IBM PC 5150 [muokkaa] Alkuperäinen IBM PC -malli, joka julkistettiin vuonna 1981. Kone menestyi kotitietokonemarkkinoiden sijaan ammattikäytössä, mutta kotitietokonetaustasta kertovat muun muassa ROM-muistina varusohjelmistona oleva BASIC-tulkki ja kasettiaseman käyttäminen perustallennusvälineenä. Näytönohjaimena oli CGA, joka pystyi käyttämään näyttölaitteena myös tavallista televisiota. Muistia oli myytävissä malleissa valmiina joko 16 tai 64 kilotavua, ja sitä saattoi laajentaa 256 kilotavuun asti. Koneessa oli kaikkiaan viisi ISA-laajennuskorttipaikkaa ja suorittimena oli Intel 8088. IBM PC/XT [muokkaa] Vuonna 1983 julkaistiin paranneltu IBM PC -tyyppi (eXtended Technology), joka tarkoitettiin nimenomaan ammattikäyttöön. Koneessa oli vakiona levykeasema ja 10 megatavun kiintolevy, ja muistin saattoi myöhemmissä malleissa laajentaa aina 640 kilotavuun asti. Näytönohjainvaihtoehtona oli CGA:n (Color Graphics Adapter) lisäksi MDA (Monochrome Display Adapter), joka kykeni näyttämään vain yksiväristä tekstiä, mutta käytti siihen silmälle miellyttävämpää erottelutarkkuutta. CGA:n ja MDA:n kanssa kilpaili myös Hercules-yhtiön HGC-näytönohjain (Hercules Graphics Card), joka tarjosi MDA-yhteensopivan tekstitilan lisäksi myös tarkan yksivärisen grafiikkatilan. Se ei kuitenkaan ollut yhteensopiva CGA:n grafiikkatilojen kanssa, mistä syystä pelkkää CGA:ta tukevien ohjelmistojen kanssa piti käyttää ohjelmallista emulaattoria. IBM PCjr [muokkaa] IBM havitteli kotitietokonemarkkinoita itselleen vuonna 1983 julkaistulla PCjr:llä. Se sisälsi vakiomallissa levyaseman, 64 kilotavua muistia sekä hieman parannellut grafiikka- ja ääniominaisuudet. Kone oli kuitenkin edelleen kalliimpi kuin esimerkiksi paremmilla grafiikka- ja ääniominaisuuksilla varustettu Commodore 64 eikä siksi menestynyt. PCjr:n myyntiä yritettiin vauhdittaa myös varta vasten sille tehdyillä peleillä, kuten Sierra-yhtiön uudenlaisella graafisella seikkailupelillä King's Questilla. Pelit eivät kuitenkaan pelastaneet PCjr:ää, vaikka esimerkiksi Sierran seikkailupelisarjasta tuli myöhemmin hyvin suosittu etenkin PC-kloonien yleistyessä kotikäytössä 1980-luvun lopun ja 1990-luvun alun aikana. Tunnettu PCjr-klooni oli Tandy 1000. IBM PC/AT [muokkaa] AT (Advanced Technology) oli vuonna 1984 julkistettu XT:n seuraaja. Se käytti suorittimenaan Intel 80286:ta ja siihen kuului 20 megatavun kiintolevy. ISA-korttipaikat oli laajennettu 16-bittisiksi. AT:n yhteydessä julkistettiin myös 16-väriseen tarkkuusgrafiikkaan kykenevä EGA-näytönohjain. AT muistetaan nykyään etenkin kloonikoneissa pitkäaikaiseksi standardiksi muodostuneesta emolevy- ja kotelotyypistä, jota alkoi vähitellen syrjäyttää vasta Intelin vuonna 1995 julkistama ATX. 8088-suorittimesta periytyvä taaksepäinyhteensopivuuden taakka alkoi painaa jo AT-aikoina. 80286-suoritin oli 8088-yhteensopiva mutta tuki myös muistinsuojausta ja 16 megatavun muistiavaruutta siinä missä 8088:n muistiavaruus oli rajoittunut yhteen megatavuun. DOS-käyttöjärjestelmät olivat kuitenkin rakentuneet pitkälti 8088:n muistinkäsittelyn varaan, mistä syystä tavanomaista 640 kilotavun perusmuistia laajemman muistin käyttämiseksi 8088-yhteensopivuustilasta käsin tarvittiin erityisiä teknisiä ratkaisuja. IBM PS/2 [muokkaa] Personal System /2 (PS/2) oli vuonna 1987 aloitettu sarja, joka käytti pääasiassa 80286- ja 80386-suorittimia. PS/2-sarjassa tehtyjä uudistuksia olivat muun muassa MCA-väylä, 3,5 tuuman levykeasema, MCGA- ja VGA-näytönohjaimet sekä uudenlaiset näppäimistö- ja hiiriliitännät. PS/2 epäonnistui taloudellisesti muun muassa siksi, että se rikkoi AT:n aikana kloonikoneiden teollisuusstandardeiksi muodostuneita teknologioita.lähde? IBM PS/1 [muokkaa] Vuonna 1990 julkistettu PS/1 oli IBM:n yritys kilpailla kotikoneina yleistymään päin olleiden PC-kloonien kanssa. PS/1:t olivat käytännössä edullisempia ja riisuttuja kotikäyttöön tarkoitettuja PS/2-malleja. Vuonna 1994 PS/1-sarjan nimi vaihdettiin Aptivaksi. Aptiva-sarjan koneita myytiin vielä vuoden 2000 alussa, mutta kloonikoneteollisuus pakotti tällöin IBM:n poistumaan lopullisesti PC-(pöytäkone) markkinoilta.lähde? Kannettavien valmistus jatkui vuoteen 2004 asti, jolloin kiinalainen Lenovo osti IBM:n PC-tuotannon. Suosituimmat käyttöjärjestelmät [muokkaa] DOS [muokkaa] Ensimmäinen IBM PC:n ajama käyttöjärjestelmä oli Microsoftin IBM:lle myymä ja IBM:n suureksi osaksi uudelleenkirjoittama PC-DOS. Microsoft jatkoi oman käyttöjärjestelmänsä myyntiä kloonivalmistajille MS-DOS-nimellä. DOS-järjestelmät säilyttivät suosionsa sitkeästi 2000-luvulle saakka osana Windows-käyttöjärjestelmäpakettia. Apple Macintoshin ilmestymisen myötä myös PC-maailmassa tuli tarve graafisille käyttöliittymille. Nämä olivat yleensä DOS-ohjelmia, jotka tarjosivat sovellusohjelmilleen esimerkiksi yhtenäisen grafiikkakirjaston sekä näytönohjain- ja tulostinajurit. Jotkut tarjosivat jopa käyttöjärjestelmämäisiä toimintoja kuten paremman muistinhallinnan ja moniajon. Suosittuja tällaisia ohjelmia olivat Microsoftin Windows, Digital Researchin GEM sekä Berkeley Softworksin GEOS. OS/2 [muokkaa] Microsoft ja IBM alkoivat kehittää vuonna 1985 uutta käyttöjärjestelmää, jonka oli tarkoitus paikata DOSin puutteita ja tarjota tuki 286-suorittimen paremmalle muistinhallinnalle ja moniajolle. Vuonna 1987 julkistettu OS/2 oli alkujaan käyttöliittymältään vain tekstipohjainen, vaikka tarjosikin grafiikan piirtämistä varten oman rajapintansa. OS/2:n MS-DOS-yhteensopivuus oli kuitenkin huono, eikä se siksi menestynyt odotetulla tavalla. Vuonna 1990 IBM:n ja Microsoftin yhteistyö päättyi, ja yhtiöt jatkoivat käyttöjärjestelmän kehittämistä kumpikin omilla tahoillaan. Microsoft uudelleennimesi kehittämänsä OS/2 3.0:n tällöin Windows NT:ksi. OS/2:sta ja Windowsista tuli 1990-luvulla kilpailevia järjestelmiä. Kumpikin tarjosi graafisen käyttöliittymän sekä parannetun yhteensopivuuden DOS-ohjelmien kanssa. OS/2 tuki myös Windows 3.1 -ohjelmia, mutta OS/2-ohjelmat eivät toimineet Windowsissa. Windows kuitenkin voitti kilpailun johtuen muun muassa avoimemmasta suhtautumisesta ohjelmistokehittäjiä kohtaan. Windows NT [muokkaa] Windows NT:n ensimmäinen versio 3.1 julkistettiin vuonna 1993. Nykyiset Windows-käyttöjärjestelmät (kuten Windows 2000, Windows XP, Windows Vista ja Windows 7) ovat NT-pohjaisia, toisin kuin MS-DOS-pohjaisten Windowsien sarja (Windows 95, Windows 98 ja Windows ME), joiden käyttö jatkui niiden rinnalla hyvin pitkään. Unix [muokkaa] Jo alkuperäistä IBM PC:tä yritettiin myydä myös vaatimattomana Unix-työasemakoneena. Ensimmäinen IBM PC:n ajama Unix-järjestelmä oli Microsoftin kehittämä Xenix, jonka kehittämistä jatkoi myöhemmin Santa Cruz Operation -yhtiö nimellä SCO-Unix. IBM PC-alustalle tarkoitettuja Unixeja käytettiin pitkään vain muutamilla erityisaloilla. Unix-järjestelmät nousivat kuitenkin 1990-luvulla myös tavallisten käyttäjien ja tietokoneharrastajien suosioon ilmaisten sekä vapaiden Unix:in kaltaisten käyttöjärjestelmien kuten GNU/Linuxin ja FreeBSD:n myötä. Katso myös [muokkaa] Lähteet [muokkaa] Viitteet [muokkaa] - Computing History – Introduction of spreadsheet program 1-2-3 by Lotus The UK Computer Museum. Viitattu 2011-8-14.


source: fineweb

text: Igli Tare Ura [muokkaa] Taren ammattilaisura alkoi vuonna 1993 KF Partizanissa. Jo yhden kotimaassa pelatun ammattilaiskauden jälkeen hän siirtyi Saksaan, jossa hän pelasi seitsemän kauden ajan, vuodet 1994-2001, edustaen SV Waldhof Mannheimia, SV Südwest Ludwigshafenia, Karlsruhea, Fortuna Düsseldorfia ja 1.FC Kaiserslauternia. Vuonna 2001 Tare muutti Italiaan, jossa kaksi ensimmäistä kautta kuluivat Brescia Calcion riveissä ja kaksi seuraavaa Bolognassa. Laziota hän on edusti vuosina 2005–2008. Tare on kuulunut jo vuosien ajan Albanian maajoukkueen vakiomiehistöön, ja hän onkin todennäköisesti joukkueen tunnetuin pelaaja.


text: Syyssään tilastoja Terminen syksy alkaa Pohjois-Suomessa yleensä elokuun viimeisellä viikolla ja maan lounaisimmissa osissa noin kuukautta myöhemmin. Kolmen kuukauden tilastoissa syksyyn kuuluvat syys-, loka ja marraskuu. Termisen syksyn aikana vuorokauden keskilämpötila on +10 ja 0 asteen välillä. Lisätietoa termisten vuodenaikojen määrittämisestä löydät teematietoa-osiostamme. Syksyn aikana terminen kasvukausi päättyy ja myös ensimmäiset lumet satavat maahan talvea enteillen. Terminen syksy Kuluvan vuoden termisen syksyn ja talven alkamispäivämäärät mustalla. Värilliset vyöhykkeet kuvaavat termisen syksyn ja talven keskimääräistä alkamisajankohtaa vertailukaudella 1981-2010. Termisen syksyn alkaminen poikkeaa joskus useammankin viikon keskimääräisestä alkamisajasta. Vuodesta 1961 lähtien varhaisimmillaan terminen syksy on alkanut Etelä-Suomessa syyskuun alussa, myöhäisimmillään terminen kesä venyy lokakuun alkuun, rannikolla jopa lokakuun puoliväliin. Maan keskivaiheilla terminen syksy on alkanut varhaisimmillaan elokuun puolivälin jälkeen, idässä joskus jo ennen elokuun puoliväliäkin. Myöhäisimmillään terminen syksy on päässyt vauhtiin vasta syyskuun loppupuolella. Lapissa terminen syksy on varhaisimmillaan alkanut jo elokuun alussa. Myöhäisimmillään terminen syksy on alkanut vasta syyskuun puolivälin jälkeen. Laajalti myöhäisin termisen syksyn alkaminen on Lapissa koettu vuonna 2001, jolloin syksy alkoin suuressa osassa Lappia 22.9. Kyseisenä vuonna terminen syksy alkoikin sitten koko maassa muutaman päivän sisällä ja näin ollen esimerkiksi Kaisaniemessä terminen syksy alkoi ajallaan. Termisen syksyn alku viime vuosina Karttoihin on merkitty termisen syksyn alkamisen päivämäärät paikkakunnittain eri vuosina. Värilliset vyöhykkeet kuvaavat termisen syksyn ja talven keskimääräistä alkamisajankohtaa vertailukaudella 1971-2000. Syksy 2012 Lämpimimmät ja koleimmat syksyt Syksyn (syys-marraskuun) keskilämpötilat Helsingissä vuodesta 1900 ja Sodankylässä vuodesta 1908 lähtien. Vasemmalla viisi kylmintä syksyä ja oikealla viisi leudointa syksyä. Sarakkeessa 1981-2010 ovat vertailukauden 1981-2010 keskiarvot. Syksyn keskilämpötiloja 1951 lähtien Syksyn (syys-marraskuu) keskilämpötilat Jyväskylässä.Punainen poikkiviiva kuvaa vertailukauden 1981-2010 keskiarvoa. Keskilämpötilan ero vertailukauden 1981-2010 keskiarvosta Helsingissä (6,6 °C) ja Sodankylässä (-0,3 oC). Syksyjen sademäärä 1951 lähtien Keskimääräinen syys-marraskuun sademäärä Jyväskylässä on 175 mm vertailukaudella 1981-2010. Syksyn mittaan tuulisuus kasvaa Syksyn edetessä tuulisuus kasvaa. Tuulitilastoissa näkyy kuitenkin, että vasta tammikuu on pitkän ajan keskiarvojen mukaan kaikkein tuulisin kuukausi vuodessa.


text: Stolypinin murha Piotr Stolypin oli vuosina 1906-1911 Nikolai II:n pääministeri. Hän pyrki taistelemaan kasvavaa vallankumouksellisuutta vastaan Venäjällä. Salamurhat olivat päivän sana. Stolypinin ensimmäinen ase oli äärimmäinen ankaruus. Epäillyt vallankumoukselliset tuomittiin sotilastuomioistuimissa ja hirttotuomiot toteutettiin vuorokauden kuluessa. Hirttosilmukkaa alettiin kutsua Stolypinin solmioksi. Toinen keino oli maareformi. Stolypin hyväksytti lakeja, joilla maaorjista tehtiin pientilallisia. Hän toivoi, että maata omistava luokka muuttuisi luonnostaan konservatiiviseksi ja Venäjä asettuisi aloilleen. Maareformia vastustivat sekä suurtilalliset, joiden maita uudistus vähensi, että vallankumoukselliset, jotka pelkäsivät Stolypinin onnistuvan rauhoituspyrkimyksissään. Kolmantena Stolypin yritti yhtenäistää Venäjän eri osat. Tämä vaihe muistetaan Suomessakin. Syyskuun 14. vuonna 1911 Stolypin murhattiin Kiovan Oopperateatterissa, Nikolai II:n kunniaksi pidetyssä juhlanäytännössä. Tsaari ja hänen perheensä olivat läsnä. Ampuja oli Dmitri Bogrov, vallankumouksellisiin kuuluva entinen ylioppilas, joka samalla oli Venäjän salaisen poliisin, Ohranan, vakooja. Tämä tekee murhasta salamyhkäisen jutun. Silminnäkijäkuvauksen on antanut kirjailija Konstantin Paustovski, joka oli läsnä. Äkkiä kuului kimakka paukahdus. Orkesterin jäsenet hyppäsivät paikoiltaan pystyyn. Paukahdus uusiutui. Minä en tajunnut, että ne olivat laukauksia. VIerelläni seisova tyttö huudahti: - Katsokaa. Hän istui suoraan lattialle. - Kuka? - Stolypin. Tuolla. Lähellä orkesterin kaidetta. Katsoin sinne. Teatterissa vallitsi nyt hiiskumaton hiljaisuus. Kaiteen vieressä lattialla istui pitkä mies, jolla oli musta pyöreä parta ja silkkinauha yli olkapään. Hän haroi kaidetta molemmin käsin aivan kuin olisi tahtonut tarttua kiinni ja nousta. Stolypinin ympärillä ei sillä hetkellä ollut ketään. Käytävällä Stolypinistä poispäin eteni kohti ovea nuori frakkipukuinen mies. Pitkän välimatkan vuoksi en erottanut hänen kasvojaan. Panin ainoastaan merkille, että hän käveli täysin rauhallisesti hoppuilematta lainkaan. Joku huusi pitkäveteisesti. Kuului kolahdus. Permantoaitiosta hyppäsi upseeri ja tarttui nuoren miehen käteen. Heidän ympärilleen syntyi heti tungosta. - Pois piippuhyllyltä, santarmiupseeri sanoi selkäni takana. Konstantin Paustovski: Lapsuus ja kouluvuodet, suom. Juhani Konkka Bogrov teloitettiin 10 päivää myöhemmin. Tsaarin käskystä murhatutkimukset lopetettiin heti. Edvard Radzinski vihjailee Stolypinin murhan yhteyksistä tsaariperheeseen kirjassaan "Rasputin". Hänen mukaansa Bogrov oli jo katkaissut suheensa ohranaan, mutta muutamaa päivää ennen murhaa oli ilmestynyt Kiovan poliisin puheille ja ilmoittanut, että Stolypiniä vastaan tehdään murhayritys Oopperateatterissa. Santarmijoukkojen päällikkö Kurlov, palatsin vartioston päällikkö Spiridovits ja Kiovan ohranan päällikkö Kuljabko olivat päästäneet Bogrovin menemään mitään kyselemättä ja murhailtana vartijat laskivat hänen teatteriin revolverin kanssa. Radzinskin yksityiskohdat itse murhasta eroavat Paustovskin kertomuksesta; Radzinskin mukaan Stolypin kääntyi tyhjää tsaarin aitiota kohti, teki ristinmerkin ja kaatui. Joka tapauksessa hän mainitsee painokkaasti, että duuma vaati murhan tutkimista, mutta kun mainittiin Kurlov, tsaari käski lopettaa tutkimukset. Radzinski kertoo myös, että Stolypin oli yrittänyt vapauttaa tsaariperheen Rasputinista. Hän oli antanut vakoilla staretsia ja toimittanut hyvin epäedulliset raportit tsaariparille. Tämä oli aiheuttanut hänen vallasta putoamisensa - ennen Kiovan matkaa tsaaritar oli antanut Rasputinille tehtäväksi etsiä uuden sisäministerin (Stolypinillä oli hallussaan sekä pääministerin että sisäministerin virat). Piispa Iliodor, joka oli Rasputinin suuri vihamies, väittää hänen sanoneen: "Minä ennustin Stolypinin murhan viikkoa ennen kuin se tapahtui." Radzinskillä on useissa kohdissa vääriä tietoja. Hän mm. siteeraa jonkun päiväkirjaa, jossa 3. syyskuuta päivätyssä otteessa puhutaan Stolypinin murhasta. Ainakin Rasputin on sanonut eräälle todistajalle Stolypinistä: "hän lähtee joka tapauksessa". Tämä ei viittaa sen kummempaan kuin ministerin eroon. Juttu jää avoimeksi. Tsaari on voinut pelätä skandaalia, jonka tärkeiden poliisiupseereiden sotkeutuminen ministerin murhaan olisi aiheuttanut. Hän on voinut haluta päästä eroon liian vaikutusvaltaisesta alaisesta. Murhan takana ovat voineet olla oikeistolaiset, vallankumoukselliset tai suurtilalliset. Pieni palanen siinä suuressa palapelissä, josta historia koostuu.


text: If Kiinteistövakuutuksella kiinteistösi on vakuutettu täydestä jälleenhankinta-arvosta If Kiinteistövakuutus on asunto-osakeyhtiöille ja asumiskäytössä oleville kiinteistöosakeyhtiöille tarkoitettu täysarvovakuutus, jolla kiinteistö ja yhtiön tavanomainen irtaimisto voidaan vakuuttaa rakennuksen tilavuuteen perustuen. Tällöin kiinteistö on aina vakuutettu täydestä jälleenhankinta-arvostaan. Ifin kiinteistövakuutukseen on paketoitu kaikki tyypillisesti asunto-osakeyhtiöiden tarvitsemat turvat. Vakuutettavien rakennusten lisäksi se sisältääkin automaattisesti myös vastuu- ja oikeusturvavakuutukset, jotka kattavat tyypilliset taloyhtiön vastuuriskit. Voit valita myös laajan kiinteistöturvan. Siinä vakuutuksen kohde on sama, mutta turva on kattavampi. Laajana täysturvana se korvaa myös äkillisiä ja ennalta arvaamattomia vahinkoja ja rikkoutumisia, joita kiinteistöturva ei korvaa. Ota yhteyttä, kerromme mielellämme lisää.


text: KOTIMAAN UUTISET Hakemisto 100 kysymystä seksistä 15 kysymystä Aapeli - nettipelit Asuminen Autot Big Brother Blogit Digi EM-jalkapallo 2012 EM-yleisurheilu 2012 Etusivu Euroviisut Formulat Gameli - nettipelit Horoskooppi Hullu maailma Iloiset uutiset Idols 2012 Ilona Iltatyttö IL-TV Jalkapallo Jouko Julkkislista Jääkiekko Kanariaextra Kauneus Keskustelufoorumi Kolumnistit Kotikokkiextra Kotimaan uutiset Kuninkaalliset Leffat Leffaraati Linnan juhlat Lukijan kuva Matkailu Musiikki MM-jääkiekko 2012 Nainen Nytmatkaan.fi Näköislehti Olympialaiset Painopäivyri Pelit Perhe Presidentinvaalit 2012 Pääkirjoitus Rakkaus ja seksi Ralli Ravit Ristikko Rss-feed Ruoka Sarjakuvat Sää Talous Talvisota Tanssii tähtien kanssa Thaimaaextra Terveys Tulospalvelu Tyyli.com Ulkomaan uutiset Urheilu USA:n vaalit Uutiskirje Vaalikone 2012 Vaihtoautoextra Veikkausliiga Verot Viihde Ylioppilaat Rynnäkkökiväärin luoti osui kouluttajaa vatsaan Keskiviikko 20.6.2012 klo 14.28 (päivitetty klo 17.22) Santahaminassa haavoittui yksi ihminen ampumaharjoituksessa keskiviikkona. Tapaturma sattui tänään Kaartin Jääkärirykmentin johtamassa ampumaharjoituksessa noin kello 13. Hyökkäysharjoituksen yhteydessä vuonna 1988-syntynyt, henkilökuntaan kuuluva, mies sai osuman rynnäkkökiväärin luodista vatsan seudulle. Mies oli valvomassa harjoituksen tulitoimintaa. Haavoittunut sai välittömästi ensiapua paikalla. Santahaminan esikuntapäällikkö Heikki Saarennon mukaan mies oli tajuissaan, kun ensihoitajat saapuivat paikalle. - Ensihoitajilta sain kuulla, että miehellä on ollut onni matkassa, ettei ole käynyt pahemmin, Saarento toteaa. Mies on parhaillaan hoidettavana Helsingin yliopistollisessa sairaalassa. Hänen tilansa on vakaa. Toistaiseksi ei ole tiedossa, mitkä syyt johtivat tapaturmaan. Toistaiseksi tapausta tutkitaan tapaturmana. Harjoitukseen osallistuville varusmiehille tarjottiin välittömästi kriisiapua. He saivat myös mahdollisuuden ilmoittaa kotiväelleen olevansa kunnossa. Saarennon mukaan ainakin tämänpäiväiset palvelukset harjoitukseen osallistuneiden varusmiesten osalta on peruttu. IL


text: Se on nyt sitten tältä erää polvi paketoitu historiaan. Keskiviikkona tupsahti "terveen paperit" ortopediltä! Voitte uskoa, kuinka älytön hymy nousi kasvoille kun leikannut lääkäri kehui minun tehneen oman osuuteni erinomaisesti ja kertoi kuinka olen kuntoutuksen edellä huomattavasti. Saan siis jatkaa normaalia elämää ja alkaa kyykyttelemäänkin vähitellen. Käski muistaa himmailla, etten intopiukeana rasitusvammaa herkille uusille siteille hommaa heti kärkeen! 6viikkoa vielä syväkyykkykielto, jotta siteet pääsevät kiinnittymään rauhassa, sitä kun ei voi omalla työllään nopeuttaa. Summasummarum, blogi herää eloon samalla kun minä herään. Puolentoistavuoden kivinen tie on taputeltu nyt taakse ja aloitetaan portaiden nousu huipulle! Toivottavasti olette mukana kaikessa tulevassa, elämässäni, terveystieteiden opinnoissa sekä personaltrainerkoulutusputkessani tulevana syksynä! Kuntoutus jatkuu, tottakai mutta jatkuu myös tiukan kropan metsästys :) Kuvat eiliseltä pumppiretkeltä. Sai selkä, rinta ja hauikset kyytiä. Kokeilussa on uusi saliohjelma suuremmilla painoilla ja pienemmillä toistoilla. Joskos sitä nyt alkais läski lätisemään :) Nyt lähden tunnin treeniin PT:n kanssa! Adios babes, tää ois niiku onnellinen.


text: Vaalikausi talouskriisin melskeissä Maailmanlaajuinen finanssikriisi alkoi suunnilleen samaan aikaan kuin kulunut eduskuntakausi. Rahoitusmarkkinoiden vakauttaminen ja paremman sääntelyn luominen ovat olleet koko kauden ajan keskeisiä puheenaiheita. Keväällä 2008 herätettiin henkiin eduskunnan Attac-ryhmä, jonka puheenjohtajaksi minut valitiin. Eduskunnan Attac toimii läheisessä yhteistyössä Suomen Attacin kanssa, jossa olen aikaisemmin toiminut aktiivisesti. Suomen Attac on vuonna 2001 perustettu kansalaisjärjestö, joka pyrkii edistämään kriittistä globalisaatiokeskustelua, sosiaalista oikeudenmukaisuutta, kansalaislähtöistä demokratiaa ja yhteiskunnallista avoimuutta. Attacin pääteemat ovat valuutanvaihtoveron toteuttaminen, veroparatiisien sulkeminen ja kehitysmaiden velkojen mitätöinti. Suomen Attac on osa maailmanlaajuista Attac-verkostoa. Eduskunnan Attacin tarkoituksena on ollut antaa kansanedustajille ja muille eduskunnassa työskenteleville ajantasaista tietoa sekä mahdollisuus keskustella globalisaatioon ja talouteen liittyviä kysymyksiä. Tälle onkin kuluneen neljän vuoden aikana ollut tilausta. Attac on järjestänyt seminaareja ja keskustelutilaisuuksia, joissa on käsitelty mm. finanssikriisiä, Suomen 1990-luvun pankkikriisiä, innovatiivisia kehitysrahoituslähteitä, yritysten yhteiskuntavastuuta ja suomalaisen metsäsektorin murrosta. Kansanedustajana ja eduskunnan Attacin puheenjohtajana olen pitänyt rahamarkkinoiden parempaa sääntelyä ja demokraattisuutta esillä useissa julkisissa keskusteluissa, esimerkiksi Kepan paneelissa Maailma Kylässä-festivaaleilla, erilaisissa artikkelissa, blogeissa ja kolumneissa. Keväällä 2009 jätin eduskunnassa toimenpidealoitteen valuutanvaihtoveron toteuttamisesta. Aloitteen allekirjoitti 78 kansanedustajaa kuudesta eri puolueesta. Vihreiden ja Vasemmistoliiton eduskuntaryhmät olivat kokonaisuudessaan allekirjoittajien joukossa. Aloite julkaistiin tiedotustilaisuudella. Vaikka poliitikot väittävät menettäneensä valtansa kasvottomalle taloudelle, ovat rahamarkkinatkin tosiasiassa perin pohjin poliittisia. Politiikkaa on aina siellä, missä joku rikastuu ja joku samaan aikaan köyhtyy. Lyhyen aikavälin keinottelu hyödyttää aina jota kuta, vaikka romahduksen tiedettäisiinkin olevan tulossa. Markkinoiden valvontaa ja ennustettavuutta on mahdollista lisätä vain, jos markkinoiden poliittisuus otetaan lähtökohdaksi. Myös markkinoita voidaan säädellä laeilla. Jos markkinat ylittävät valtioiden rajat, on markkinoita koskevien lakienkin oltava hallitustenvälisiä ja kansainvälisiä. Suvereenisuuden palauttaminen poliittiselle vallalle edellyttää, että poliittinen valta säätää lakeja, joiden avulla markkinoiden toimintaa voidaan valvoa nykyistä paremmin. Tämä on ollut kuluneen hallituskauden tärkein opetus ja on hyvä, että rahamarkkinoiden sääntely on nyt myös vaalien keskeinen puheenaihe.


text: Sivua ei löydy Sivua, jota yritit avata, ei löydy palvelimelta. Olet ehkä kirjoittanut sivun osoitteen väärin, sivu on siirretty tai se on poistettu. Tarkista, että sivun osoite on oikea tai käytä hakutomintoa. Page not found The page you are attempting to read was not found. You may have typed its location incorrectly or it may have been moved or deleted. Check page location or use search-function.


text: Inhoan ripsien- ja hiustenpidennyksiä, sekä tekokynsiä. Ne näyttävät harvoin hyvältä. Pikemminkin vain siltä, että johonkin henkilöön on liimattu erillisiä osia lisää. Luonnollista lopputulosta on vaikea saavuttaa. Tukka ei näytä tavoitellun pitkältä ja tuuhealta vaan vain siltä, että siihen on lisätty kasa jouhia. Kynsiin pala muovia ja ripsiin jotakin irto hapsuja. Suuri ongelma on se, että lisäosiin jää koukkuun. Kun kerran touhun aloittaa, siitä on vaikea päästä eroon. Yksi lisuke taas yllyttää toiseen ja kohta on koko ihminen täynnä vain lisäosia. Tämän lisäksi rahankulu on järkyttävää. Onko oikeasti tarpeellista käyttää satoja ja jopa tuhansia euroja vuodessa siihen, että näyttää harvinaisen feikiltä? Huolestuttavinta on kuitenkin se, että ripsienpidennys- ja tekokynsivillityksen mukana ovat tulleeet myös lukuisat allergiat ja ihottumat. Kuluttaja -lehden numerossa 3/2012 kerrotaan, kuinka irtoripsien ja tekokynsien kiinnitykseen käytettävän liiman akrylaatit aiheuttavat käyttäjille oireita. "Yhteydenottoja tulee joka viikko", kertoo Päivi Kousa Allergia- ja astmayhdistyksestä. Kuluttaja -lehden jutussa haastatellulle Sari Forsbergille ripsienpidennykset olivat aiheuttaneet atooppisen ihottuman, josta tuskin koskaan pääsee lopullisesti eroon. Forsberg on rasvannut kasvoaan lääkärin määräämällä voiteella läpi talven. "Tämän kanssa on nyt elettävä", Forsbeg toteaa. Sairastumisriskin lisäksi lisukkeista on muutakin haittaa. Ne vaurioittavat omia, luonnollisia hiuksia, ripsiä ja kynsiä. Hiustenpidennykset voivat ohentaa oman hiuksen huonommaksi kuin ennen ja ripsienpidennykset saattavat aiheuttaa jopa omien ripsien tippumisen täysin pois. Jihaa, sepä vasta tavoiteltavaa! Mutta jos on kerta pakko saada itseään "vähän ehommaksi", niin mikä olisi sitten parempi vaihtoehto? Kaupoista löytyy hiuksille ja kynsille tarkoitettuja lisäravinteita. Ripsille puolestaan löytyy ripsiin laitettavaa hoitoainetta. Nämä vaihtoehdot vaikuttavat jo paljon turvallisemmilta ja sivuvaikutuksia ei näytä juurikaan olevan. Helsingin Sokoksella töissä oleva Mari kertoo, että erilaiset lisäravinteet ovat aika lailla yhtä suosittuja. Tuotteen teho riippuu täysin ihmisestä. Jos henkilöllä on biotiinin puute, hänen kannattaa syödä lisäravinnetta, joka sisältää biotiinia. Vaikutus siis riippuu melko paljon siitä, mitä keho tarvitsee. Moni Sokoksen tarjoamista tuotteista on synteettisesti valmistettu, mutta esimerkiksi Ruohonjuuressa on tarjolla luonnollisempia vaihtoehtoja. Ruohonjuuresta löytyy muiden vitamiinien lisäksi myös juuri kynsille, hiuksille ja iholle tarkoitettu lisäravinne. Tablettien vaikutuksen teho voi olla vaihteleva. Apteekista saatava Priorin on joillekin kuulemma ollut niin tehokas, että muutkin karvat kuin vain hiukset ovat lähteneet kasvuun. Toinen myyjä Viktoria kertoo, että hänen hiuksensa olivat tuuhentuneet huomattavasti Aloe Veran avulla. Isossa pullossa myytävää luonnollista Aloe Veraa voi nauttia suoraan suun kautta tai käyttää hierottuna päänahkaan. Ripsienhoitoaineiden kohdalla näyttää siltä, että ne tehoavat henkilöön kuin henkilöön. Lähes jokaisen käyttäjän ripsissä tapahtuu muutoksia käytön aloitettua. Myydyimpiä ripsienhoitoaineita Sokoksella on Talikan valmistama Lipocils Expert. Itse ostin tuotetta viime kesänä ja jo viikon sisällä huomasin, että ripset olivat vahvistuneet ja pidentyneet huomattavasti. Joillakin tuloksien näkyminen voi viedä useamman viikon, mutta tuloksia todennäköisesti kuitenkin tulee. Talikan ripsihoitoaineen hinta liikkuu noin 30 eurossa, mutta tarjolla on myös kolme kertaa kalliimpi Enourmous Lash. Viktoria tietää kertoa, että kalliimmassa tuotteessa käytetään luonnonmukaisempia ainesosia, kuten oliivikivenöljyä. Mikäli aineen teho ei siis ole parempi, niin luonnnonmukaisuudesta ainakin voisi maksaa enemmän. Ripsienhoitoaineet eivät ole mikään uusista uusin keksintö. Viktoria kertoo, että ripsiin käytettävä aine kehiteltiin jo sotien aikana parantamaan haavoittuneiden sotilaiden palovammojen aiheuttamaa karvanlähtöä. Itse siis näen, että ripsien- ja hiustenpidennysten, sekä tekokynsien sijaan parempi ja turvallisempi vaihtoehto ovat lisäravinteet ja hoitoaneet. Tulokset näyttävät luonnollisilta ja yleensä tämä reitti on myös edullisempi. Ravinteet ja hoitoaineet eivät myöskään vaurioita omaa luonnollista hiusta, ripsiä tai kynsiä. Niillä niistä voi vain tehdä paremmat. Toisaalta näidenkin aineiden kanssa tulee olla tarkka ja pakkaukset kannattaa syynätä tarkasti. Luonnonmukaisuutta kannattaa suosia, sillä se takaa yleensä turvallisuuden. Itseäni alkoi epäillyttää hieman luettuani ripsienhoitoaineen pakkausselosteen, joka oli melko on vaikeaselkoinen. Toisaalta herkkäsilmäisenä aine ei ole aiheuttanut minulle oireita, joten koen sen itse sillä perusteella turvalliseksi. Kaikkien näiden lisäosien ja ravinteiden jälkeen tulee kuitenkin pohtia, miksi ylipäätään haluaa pidempää ja tuuheampaa? Uskon, että ihailemamme kauneusihanne lähtee siitä, että sellainen on oikeasti mahdollinen. Terveellä ihmisellä on nämä kaikki; tuuheat ja pitkät hiukset ja ripset, sekä kauniit kynnet. Emme vain pysty saavuttamaan niitä enää luonnollisesti, koska nykyään monella ei ole aikaa ja mahdollisuutta elää terveellistä elämää. Kiiren aiheuttama stressi ja masennus syövät terveyttä. Ravintoon ei jaksa panostaa. Tämä kaikki näkyy ulospäin. Kun omasta terveydestä ei ehdi huolehtia ja silti haluaisi "näyttää hyvältä", otetaan käyttöön ne helpoimmat keinot. Kun omia elämäntapoja ei jaksa pistää uusiksi, on helpompi laittaa itseensä lisäosia tai nappasta pari nappia naamaan. Kunpa vain meistä jokainen jaksaisi muistaa, että kauneus lähtee sisältäpäin. Olipa se sitten kuinka kulunut klisee tahansa. Ja tämä lause sisältää tällä kertaa kaksi merkitystä. Ensimmäiseksi sen, että oli ripset kuinka pitkät tahansa, niin sillä ei sisältä rumaa ihmistä kauniiksi saa. Ja toiseksi sen, että kun on sisäisesti terve, se näkyy myös ulospäin.


text: Ole ensimmäinen arvostelija! Auta muita kävijöitä tuotteen valinnassa ja kirjoita arvostelu tästä tuotteesta! Miksi pidät (tai et pidä) tuotteesta? Mitä ovat tuotteen hyvät ja huonot puolet? Kerro meille! Toimii kuvauksen mukaan Vihdoinkin hiljainen pesukone! Akun kesto ei täytä ilmoitettua aikaa Kerro omin sanoin mielipiteesi tästä tuotteesta. Kuvaile kokemuksiasi tästä tuotteesta. Mistä eniten pidät? Mistä et pidä? Ethän kopioi arvostelun osia muualta. Ethän käytä loukkavaa kieltä tai sisältöä. Kirjoita ja tavuta oikein. Lisää myös pilkut ja pisteet. Html ei ole sallittu otsikossa. Kysymyksiä, kommentteja, ehdotuksia? Anna palautetta ja kerro meille mielipiteesi.


text: aaaaaaaaaaa miten ihania kuvia :O käykö jos varaan sut jo mun hääkuvaajaks :) ? upeita kuvia!! me saatiin just melkein vuoden viiveellä täysresoluutioiset kuvat meidän häistä, maltan tuskin odottaa että pääsen valikoimaan kehystettäviä yksilöitä ja kasaamaan kuvakirjaa! :) Beautiful!!!!! If I'll ever get married, I want you you to take the pictures :)))GreetzThorid en voi muuta sanoo ku että WAU!!!! Aivan älyttömän kauniita kuvia! Tyttö sinä todellakin osaat kuvata. Ja liityn ylempään anonyymiin, kun mieheni joskus minulle ojentaa sen vihkisormuksen niin haluan sinun olevan ikuistamassa sen hetken. ;) ihania kuvia! nyt oli vitun hyvää settii!! Paljon pyysit massii keikasta? Noist kuvist vois helposti jo ottaa tonnin. :D tässä on ehkä 1/5 kuvista;) Haha ehkä ensi vuonna voisi helposti ottaa tonnin jos se nyt näyttää jo siltä ;D woaah upeita kuvia :D vaikuttaa todella tyylikkäiltä ja kauniilta häiltä nii paljon otit? ai niin! ootko menossa naimisiin? ;) tänä kesänä otin 500e + matkat koko päivästä. Muutan hintoja sitä mukaan mitä tulee kokemusta ja muutenkin, onhan hääkuvaus aika työmäärä! Uskomattoman upeita.♥ ei apua, aivan käsittämättömän hienoja kuvia! kaikista välittyi tunne niin suoraan, että hääpäivän tunnelmat voi aistia heti. tosi upeita! naista kuvista tuli just sellainen olo, etta tahdon just sut kuvaamaan mahdollisia tulevia haitani sitten joskus :D eli ihania kuvia! AIVAN UPEITA ! millä objektiivilla nää on kuvattu? mitä muuta kalustoa sulla oli mukana (niinku esim. lisäsalamaa tai jtn vastaavaa?) 50mm 1.8 ja 105mm 2.0 ja 70-300 4-5.6 ja joku saattaa olla myös 28mm 2.8 :p Mukana oli SB-900, ei muuta lisäkalustoa :)


text: Tomppa kirjoitti:Oots√§ nyt ihan varma, ett√§ haluut l√§hte√§ merta edemm√§s kalaan? Meill√§ saattais olla ihan Oulussa vakanssia auki osaavalle kaverille. Maybachh kirjoitti:- En ole "kahdeksasta-neljään"-tyyppi. Teen vaikka ympärivuorokautista työtä, kunhan sillä on jokin hieno tarkoitus Maybachh kirjoitti:Terve! Olen pitk√§aikainen Optimointi.comin lukija ja olen seurannut liikkeit√§nne netin ihmeellisess√§ maailmassa! Olen siis nuori (kes√§ll√§ 21-vuotta t√§ytt√§v√§) nuorimies Oulusta ja olen koko pienen ik√§ni ollut netin kanssa jollain tavalla tekemisiss√§. Varsinaista hardware nörttiä minusta ei sitten koskaan tullut, koska kiinnostuin enemmän siitä, mikä näyttää kauniilta ja missä raha liikkuu. Mutkien ja omien nettisivuprojektien kautta p√§√§dyin aikuislukion ohella pieneen sovellusfirmaan (Frontside Oy) kehittelem√§√§n yrityksen omaa CMS-j√§rjestelm√§√§, josta sittemmin kehitimme verkkokauppasovelluksen. Siin√§ sivussa loimme suomen johtavan valaisin-verkkokaupan Taskulamput.fi:n. Kova kiinnostus markkinointa ja rahantekoa kohtaan on aina ohjannut valintojani, vaikka viime hein√§kuusta olenkin ollut varusmiespalveluksessa. Hein√§kuussa, kun kotiudun, ajattelin suunnata etel√§√§n ja haluaisin toteuttaa sit√§, mist√§ eniten tykk√§√§n - aikaansaamista. Olisiko teill√§ tarvetta oppipojalle? Muutama pointti minusta - En ole "kahdeksasta-neljään"-tyyppi. Teen vaikka ympärivuorokautista työtä, kunhan sillä on jokin hieno tarkoitus - Olen sosisaalinen, enk√§ pelk√§√§ myymist√§. - Olen innokas oppimaan uutta, sill√§ melkein kaiken olen oppinut itseopiskelun kautta. - Osaan peruskoodauksen (Php, MySql, Html, css ym.), kokemusta työn sek√§ omien sivujen kautta. - Olen valmis näyttämään työpanokseni laadun pienemmälläkin palkalla. Aikaisempaa työhistoriaa - Puolustusvoimat (kokelas), Kajaani - Frontside Oy, ohjelmistokehitt√§j√§, Oulu - Handshake Trading Oy, Verkkokaupan logistiikan yll√§pito, Oulu - Lukuisat myyntiteht√§v√§t, kuten puhelinmyynti, messumyynti, B2B-myynti. Jos mielenkiinto her√§si, ota yhteytt√§ - kaikkiin yhteydenottoihin vastataan! Markus Uusim√§ki +358400810949 http://maybachh.fi K√§ytt√§ji√§ lukemassa t√§t√§ aluetta: Google [Bot] ja 1 vierailijaa


text: Rouva Jones sai eilen Grey&White nettikaupasta tilaamansa hauskat Peace-tyynyt. Kauppaan klikkaat sivupalkistani. Suosittelen;-) Kivat, eikös? Kokeilin taas sinne ja tänne. Taisivat jäädä nyt loppujen lopuksi sohvalle. Ostin eilen Benicosta joukonjatkoksi Day Homen "HAPPY" tyynyn. Ihana. Osa on sängyn päällä ja osa sohvalla. Tekstejä on vuosien mittaan kertynyt monenlaisia. Suosikkejani. Mi Casa Es Su Casa-tyyny on Dayn uutuus Nougatista. Componibili yöpöytänä on Kartell Flag Storesta. Iso TineK kori Nougatista. Ihanaa perjantai-iltaa...aloitamme pizzan tekemisen. Ohjeen otan Siken uudesta kirjasta, siitä lisää huomenna! Ihana! Erityisen hyväksi perjantain tekee se, että sain tytöt kotiin hiihtolomalta Lapista, ihanaa! Peace pillow is from Grey&White webbshop, love it! Have a nice friday... With Love, Mrs Jones


text: Talkoot, kökkä, on vanha perinne, jossa iso työ tehdään isolla vapaaehtoisporukalla. Perinteisesti talkoilla hoidettiin kyläyhteisössä niin heinätyöt kuin perunannostokin. Työt sujuivat isolla joukolla nopeasti ja kaikki hyötyivät, kun talkooporukka kiersi talosta taloon. Isäntäväen velvollisuus oli järjestää ruokailu, joka oli olennainen osa talkoita. Energian tankkaamisen lisäksi se tarjosi pakollisen tauon työntekoon. Perinteinen talkooväen ruoka oli lihakeitto. Sitä keitettiin pitkään ja se tehtiin maalaistaloissa tietenkin omista lihoista. Myös hernekeitto on ollut yleinen talkooruoka. Talkootyö on nykyäänkin arvossaan, vaikka työn luonne on muuttunut. Nykytalkoot voivatkin olla mitä tahansa taloyhtiön pihansiivouksesta suvun mökin maalaamiseen. Pienimuotoisia talkoita liittyy usein myös remontointiin, muuttoon tai vaikka hääjärjestelyihin. Nykyemäntä voi tarjota talkoolaisille muutakin kuin omatekoista lihakeittoa. Tärkeintä on, että talkooruoka on helppotekoista. Suurelle joukolle ei voi tehdä monimutkaisia asetelmia, ja ruokaa voi joutua kuljettamaan työmaalle. Keitot sekä pata- ja uuniruoat kypsyvät itsekseen ja ne voi usein kuljettaa samassa astiassa, jossa ne on kypsennetty. Kertakäyttölautasista tarjoilu sujuu helposti. Niitä saa nykyään myös ympäristöystävällisinä versioina. Ruokatarjoilun on syytä olla suhteessa työn raskauteen. Metsätöissä tarvitaan tuhtia, energiapitoista sapuskaa, kun hääkutsuja askartelevat kaasot nauttivat mieluummin vaikkapa ruokaisaa salaattia. Jotta jokaiselle löytyy sapuskaa, talkootyöläisten ruokavalion on hyvä olla etukäteen tiedossa. Erikoisruokavalioiden huomiointi on kuitenkin yksinkertaisessa talkooruoassa melko helppoa. Lihan voi korvata kasviksilla tai soijatuotteilla, ruoan voi tehdä laktoosittomista tuotteista ja keliaakikoille löytyy gluteenittomia tuotteita. Tämä herkullinen keitto vain paranee lämmitettäessä. Remontoijan raastekeitto vettä 2 suurta punajuurta 3 porkkanaa pala lanttua lohkare valkokaalia 2 sipulia valkosipulia maun mukaan lisäksi voi laittaa myös esim. tomaattia tai muita kasviksia sesongin mukaan 2 tl suolaa paketillinen Koskenlaskija-sulatejuustoa runsaasti yrttejä maun mukaan, esim. tilliä, persiljaa, basilikaa (soijakastiketta, etikkaa) Lisäksi: uunissa kypsennettyä sianlihaa Raasta kasvikset mahdollisimman karkeaksi raasteeksi ja lisää veteen. Keitä keittoa miedolla lämmöllä ainakin kaksi tuntia. Lisää loppuvaiheessa sulatejuusto ja anna sen sulaa liemeen. Tarkista maku ja lisää halutessasi soijakastiketta. Jos keitto on liian makeaa, lisää loraus etikkaa. Jos keitosta haluaa lihapitoisen, siihen voi lisätä uunissa aiemmin tai samaan aikaan keiton kanssa kypsennettyä sianlihaa. Keiton lisänä tarjotaan leipää. Seuraavasta ohjeesta tulee joko yksi valtava tai kaksi suurta leipää. Ranskanleipä 5 dl vettä 50 g hiivaa 2 tl suolaa 1 kananmuna 11 dl vehnäjauhoja (osa voi olla hiivaleipäjauhoja) pari ruokalusikallista rypsiöljyä Liota hiiva veteen, lisää suola ja kevyesti vatkattu kananmuna. Alusta jauhoja sekaan. Alustamisen loppuvaiheessa lisää öljy. Anna taikinan kohota liinan alla kaksinkertaiseksi. Kaulitse taikina suorakaiteen muotoiseksi ja rullaa se rullaksi. Kohota leipä uudelleen. Paista uunin alatasolla ensin 225 asteessa 15 minuuttia. Laske sitten lämpö 175 asteeseen, ja paista vielä 20 minuuttia. Makaronilaatikko on hyvää talkooruokaa, sillä sen aineksia voi muunnella osallistujien mieltymysten ja ruokavalioiden mukaan. Seuraava ohje on lihansyöjille. Astetta raskaampi makaronilaatikko 400 g makaronia 1/2 tl suolaa 1 sipuli 400 g naudan paistijauhelihaa 1/2 tl suolaa mustapippuria 1 paketti pekonia 7 dl maitoa 3 munaa juustoraastetta Keitä makaronit pakkauksen ohjeen mukaan suolatussa vedessä. Paista jauheliha ja sipuli ja mausta. Suolan määrässä kannattaa huomioida pekonin suolaisuus. Paista pekoni rapeaksi erillisessä pannussa ja lisää jauhelihan joukkoon. Ylimääräiset rasvat voi jättää pannuun. Laita suureen vuokaan kerroksittain makaroneja ja lihaseosta. Vatkaa munat kevyesti ja sekoita maitoon. Kaada munamaito makaronilaatikon päälle ja lisää pinnalle halutessasi juustoraastetta. Paista 175 asteessa noin 50 minuuttia. Yleensä talkoissa tarjotaan tietysti ainakin yhdet kahvit, eikä erillistä jälkiruokaa välttämättä tarvita. Jos jälkiruokaa tarjoaa, ei kannata yrittää mitään liian monimutkaista. Pannukakku on hyvä, perinteinen vaihtoehto. Maailman paras pannukakku 4 dl vehnäjauhoja 1/2 dl sokeria 1 tl leivinjauhetta 1 tl suolaa 1 tl vaniljasokeria 8 dl maitoa 2 kananmunaa 50 g sulatettua voita Tarjoiluun: hilloa ja kermavaahtoa Sekoita kuivat aineet keskenään. Vatkaa munat toisessa kulhossa ja lisää maito ja sulatettu voi. Sekoita kuivat aineet maitoseokseen kevyesti vatkaten. Anna taikinan turvota. Paista uunipellillä leivinpaperin päällä 200 asteessa noin puoli tuntia. Tarjoile hillon ja kermavaahtonokareen kanssa.


text: Kokonaisvaltaista palvelua - Asiakas: Metso Paper, muut Metso-konsernin yksiköt - Projektimaa: Japani Metso Paper toimitti pääosan Nippon Paper Industriesin uudesta paperinvalmistuslinjasta Ishinomakiin, Honshun saarelle Japaniin. Toimitus sisälsi paperinvalmistus- ja jälkikäsittelyteknologiaa sekä ilma- ja automaatiojärjestelmiä. Metson tilauksen arvo on yli 80 miljoonaa euroa, ja syyskuun lopulla 2007 käynnistyneen paperinvalmistuslinjan kapasiteetti on 350 000 tonnia vuodessa. Metso Paper valitsi Multidocin toimittamaan paperinvalmistuslinjan dokumentaation käännökset japaniksi, julkaisun, painamisen ja kuljetuksen loppuasiakkaalle. Tammikuussa 2007 alkaneessa projektissa Metso Paper oli projektin pääasiakkaana, mutta materiaalia saatiin myös muista yksiköistä kuten Metso Automationista. Tämä oli ensimmäinen käännösprojekti, jossa Metso-konsernin eri yksiköt ovat tilanneet näin kokonaisvaltaisen palvelun samasta paikasta. Multiprint ja Multidoc räätälöivät Metsolle palvelupaketin, johon kuului dokumentaation ja koulutusmateriaalin käännös englannista japaniksi, oikoluku ja terminologian tarkastus, käännettyjen materiaalien julkaisu ja taitto Metso Paperin omalla julkaisujärjestelmällä (joka oli asennettu Multidociin) sekä painettavien manuaalien kokoaminen ja toimittaminen japanilaiselle painokumppanillemme (joka kuuluu kansainväliseen IPN-verkostoon kuten Multiprintkin). Manuaalit painettiin Japanissa, mapitettiin, tarkistettiin ja toimitettiin Metso Paperin loppuasiakkaalle Nippon Paper Industriesille. Multidocin vahvuutena projektissa oli huolellinen suunnittelu, kokonaisvaltaisen palvelun koordinoiminen samassa paikassa, kustannustehokkuus ja projektin toteutuksen helppous asiakkaalle yhden yhteyshenkilön avulla.


text: Opiskelijalle-osio on tarkoitettu Raahen kampuksen opinnoista kiinnostuneille. Löydät sivustolta hyödyllistä informaatiota mm. opinnoista, erilaisista opiskelumahdollisuuksista sekä urapoluista (urasuunnittelu). Opiskelijan palveluista löydät tietoa opiskelijalle hyödyllisistä opintojen ulkopuolisista palveluista kuten esimerksiksi harrastusmahdollisuuksista, kulkuyhteyksistä ja asumisesta. Lisätietoa opiskelusta löytyy myös Oamkin opiskelijan polulta. Raahen kampuksen opiskelijoille tarkoitetut asiat löytyvät pääasiallisesti opiskelijoiden intranetistä [edellyttää kirjautumista].


text: Vielä riittää turinaa. Nelsonista lähdimme suuntaamaan kohti etelää ajatuksena päästä aina Queenstowniin saakka. Jämähdimme kuitenkin länsirannikon suurimpaan metropoliin nimeltä Greymouth. Suurimmassa metropolissa asustelee n. 10 000 ihmistä ja kyllä täältä pankit ja kioskit eli kaupat löytyvät. Ja vuorennyppylöitä kiivettäväksi! Nelsonista lähtiessämme päätimme jatkaa matkaamme hyväksi koetulla matkustusmuodolla eli liftaamalla. Viime kerrasta onkin jo viikko, täytyy ylläpitää peukkutreeniä, jottei tuloskehitys laskeudu lehmähännän lailla! Olisi aika säälittävä näky: liftari, joka ei jaksa pitää peukkua pystyssä..eli treenaamaan siis! Alku ei sujunut todellakaan niin kuin elokuvissa. Autot tulivat ja menivät. Vihdoin ja viimein saimme kyydin niinkin pitkälle kuin 10 km:n päähän keskustasta. Ja tästä kyydistä riittää muutenkin kerrottavaa. Äiti, isä, taas saattaa muutama harmaa hius tulla lisää.. Laitoimme reppumme takakonttiin, jonka jälkeen ahtauduimme takapenkille nuoren miehen sekä koiranpennun sekaan. Koiranpentu oli melko lutuinen. Lutuisuusaste hieman heikkeni tämän kuolatessa farkkuni aivan märäksi. Kuskinamme oli siis n. 40 -vuotias naisihminen ja mukanaan hänellä oli kaksi maoriteiniä ja koiranpentu. Jo muutaman sadan metrin päässä etupenkillä istuva nuorukainen kysyi keltaiset silmät loistaen tykkäämmekö polttaa pilveä. Mutisimme häkeltyneenä jotain ei kiitoksen tapaista. Se riitti. Kuskimme oli melkoinen papupata ja höpötteli kaikkea mitä meidän pitäisi tehdä. Jos antaisimme kuskillemme vitosen hän voisi viedä meidät hieman aikaisemmin sovittua pidemmälle. Suostuimme tähän ja nainen ajoi huoltoasemalle ja pysähdyksen aikana huomasin naisen käyttävän voiveistä käynnistyksessä! Whaat?! Eikä komiikka/kauhistus/mitävielä tähän loppunut. Aivan loppumatkasta huomasin kuinka kuskimme otti huikkaa oluesta ja poltteli joko tupakkaa tai pilveä..toivottavasti ensimmäistä. Autosta noustessamme huomasin, ettei hänellä ollut kenkiä jalassa ja hänellä oli melkoisen kokoinen mustelma ohimollaan. Vähän niin kuin kuvitteellisen ”Näin hakkaat naista oikeaoppisesti” -teoksen kuvituksissa. Huh! Autosta pois noustessa tuli melkoisen helpottunut olo... Hengissä ja yhtä hullua kokemusta rikkaampana menimme taas treenaamaan peukkujamme. Tämä olikin sitten jo hieman pidempi treeni ja huomasimme peukkutreenin kohdistuvan aivan väärään paikkaan: olkapäähän. Tekniikassa täytyy olla jotain korjattavaa.. Eniveis, nelisenkymmentä minuuttia myöhemmin saimme kyytimme. Isä ja poika tulossa kalastusreissultaan. Heidän kyydillään pääsimme parisenkymmentä kilsaa etiäpäin, aina Wakefieldiin asti. Wakefieldissä kohtasimme ystävämme sateen. Hänkin lli päättänyt jälleen liittyä seuraamme liftauspäivän kunniaksi. Onneksi sade ei suurimmalla mahdollisella läsnäolollaan meitä kunnioittanut ja olihan meillä puustoakin suojanamme. Wakefieldissä pysähdyimme katsomaan kelloa: kahdessa tunnissa olimme päässeet 30 km eteenpäin. Nopeasti laskettuna olemme siis perillä huomenna puolen päivän aikoihin... Aikaisemminkin mietimme olisiko tekniikassa parantamisen varaa, joten uusi tyyli kokeiluun: Joonas istumaan hartioilleni! Kyytiä emme saaneet, mutta monta hymyä sekä tuplapeukkua ohiajavilta Palasimme kuitenkin vanhaan taktiikkaan ja se tuottikin tulosta. Ja tällä kyydillä pääsimme perille asti! Uskomaton tuurimme vain jatkuu sittenkin..! Kuskimme oli kanssa reppumatkaaja ja arvatkaapa minkä maalainen? Jep, germaania! Matka sujui oikein rattoisasti ja annoimme kuskillemme hieman bensarahaa, kun Greymouth ei ihan ollut hänen reitillään. Greymouthista löysimme pienen käppäilyretken jälkeen Neptunes -hostellin, johon majoittauduimme. Meikäläinen hengailee täällä vieläkin, teen pari tuntia päivässä hommia majoitusta vastaan. Toiseen paikkaan lähden perjantaina, jossa olenkin kaksi viikkoa. Juuri sopivasti, kun tyttöystäväni Ida tulee tänne pariksi viikoksi Greymouthissa oleminen ei vielä ole älyttömiä tarjonnut. Muutama pieni kävelyreissu plakkarissa tähän mennessä sekä visiitti Monteith’sin olutpanimolla, joka ei edes sijaitse täällä vaan Christchurchissa. Vartin video, pienet maistiaiset seitsemästä oluesta ja viimeinen lasillinen valitsemaansa laatua. Vähän jäi sellainen ”rahat tänne, tossa olut, kiitoksia ja näkemiin” -olo.. 15 dollaria olisi voinut käyttää paremminkin! Parempi onni ensi kerralla Tänään tiemme erosivat Joonaksen kanssa hetkeksi. Aika näyttään kuinka pitkäksi aikaa. Joonas siis lähti tänään toiseen wwooffailupaikkaan ja minä jäin Neptunekseen. Tämmöistä täällä, nyt hieman rauhaisampaa elämistä piskuisessa Greymouthissa. Täältä kuuluu taas jossain vaiheessa!


text: Otathan huomioon että teksteissä esiintyvät linkit saattavat ohjata normaaleille verkkosivuille. Miss Moneypenny kirjoitti hiljattain rahaongelmaisen tuntemasta häpeästä. Samaan aikaan Internetissä on käyty myös keskustelua ruoan dyykkaamisesta Suomessa. Itsellenikin omiin raha-asioihin liittyvät asiat ovat pitkään olleet vaikeita ja arkoja puheenaiheita. Nykyään olen kuitenkin oppinut myöntämään itselleni ja muille, että olen vähävarainen tai ”köyhä”, saamastani palautteesta huolimatta. Toisaalta miksipä sitä tarvitsisi omaa taloudellista tilannettaan kenellekään erityisemmin valottaa? Juju on kuitenkin siinä, että raha sattuu olemaan jonkinasteinen edellytys siedettäville elämän olosuhteille. Ilman rahaa ei ole ”kunnollista” elämää, karkeasti sanottuna. Miksi rahan puutetta pidetään niin nolona asiana? Miksi ihmistä hävettää myöntää olevansa köyhä. Miksi ihmiset eivät kehtaa myöntää itselleen, ettei ole varaa. Syy tähän ovat mielestäni osittain muut ihmiset ja Suomen hyvinvointivaltio-status. Kaikilla pitäisi olla automaattisesti varaa elämiseen. ”Siwa kauppojen ylijäämäruoan tuhoamisohje”-Youtube-videota kommentoineen kommentti kiteyttää hyvin tarkoittamani asian: Täältä ei kyllä irtoa ymmärrystä, että miten joku voi olla siis niin vähävarainen, että ei edes saa murua rinnan alle. Mitenhän sitten on varaa autoon ja asuntoon? Kyllä nyt vaikka ISS:lle pääsee siivoomaan vaikka koulutuksena olisi vain peruskoulu. Meillä aina töissä vanhat tuotteet jaettiin työporukan kesken, oikeastaan mitään ei lentänyt roskiin ikinä, kyllähän vaikka liha säilyy pakastimessa vaikka kuinka pitkään... En kuitenkaan ymmärrä tätä pois heittoa. Syystä tai toisesta joillakin on velkaa, tai pienet tulot, jos tuloja ollenkaan. Oman tilanteeni syitä olen valottanut jo aiemmin, eikä sen pitäisi olla pointtina (jos yhtään jaksat selailla vanhempia tekstejä). Videon tekijä vastasikin että hänellä ei ole varaa autoon, yhteiskunta maksaa asumisen ja ongelmat olisivat ratkaistavissa jos hän saisi niitä töitä. Itse olen samoilla linjoilla. photo credit: jbloom Kokemusta itselläkin on kauppojen haaskaamisesta. Roskiksille uskaltautumista pidetään helposti rikollisena ja rangaistavana toimintana, enkä ymmärrä miksi. Ei sieltä kukaan ”elintasoinen” ihminen mene vapaaehtoisesti ruokaa keräämään. Monet pitävät dyykkausta vastenmielisenä ja ovat sitä mieltä vaikka pakkaus olisi kuinka hyvässä kunnossa tai päiväystä kuinka paljon niin se on silti roskiskamaa. Mutta kun se on usein ihan samaa kuin kaupan hyllyllä. Syksyllä ja talvella tuotteet pysyvät vielä todella hyvässä kunnossa. Toisaalta jotkut kaupat luovuttavat ruokia myös leipäjonoihin, josta saa ilmaiseksi samaa tavaraa kuin roskiksistakin. Toisaalta esimerkiksi täällä Huhtasuolla ruokajonokin maksaa muutaman euron. Viimeksi sain ruokaa kuitenkin ilmaiseksi kun sitäkään vähää ei ollut. Minusta päiväystuotteita ei myydä tarpeeksi halvalla. Minua ei huvita ostaa samana päivänä tai seuraavana päivänä vanhaksi menevää tuotetta vain 20 tai 30 prosentin alennuksella. Saisi olla puoleen hintaan... Köyhille tai vähävaraisille voisi perustaa jotain ruokajonon kaltaisia ruokapisteitä, jonne kaikki poisheitettävä ruoka vietäisiin. Miksi sitä ruokamäärää ei voisi käyttää hyödyksi? Afrikkaan ruokaa ei varmasti saisi lähetettyä kustannusten ja elintarvikkeiden säilymisen takia, mutta Suomen vähävaraisille ruoan toimittaminen ei olisi mikään ongelma. Monet ihmettelevät myös miten minulla on näitä laitteita ja tietokoneita vaikka muille jakaa ja olen mukamas köyhä. Tietotekniikka on intohimoni ja laitteet ovat kerääntyneet vuosien ajalta. Osia olen saanut ilmatteeksi milloin mistäkin, joihinkin laitteisiin olen säästänyt, joitakin sain halvalla, jotkut poistomyynnistä, puoli-ilmaiseksi tai ilmaiseksi kaverilta ja ollessani tietotekniikkaliikkeessä töissä. Olen oppinut että Suomi on hyvä maa asua paikan ja ympäristön puolesta, ei ihmisten puolesta. Monen mielestä ei saisi edes kritisoida. Kritiikillä ilmeisesti ainoastaan puren kättä joka minua ruokkii ja olen pohjasakkaa ja loukkaus ”oikeita suomalaisia” kohtaan. Toisaalta joidenkin mielestä en ansaitse edes elää työttömänä, koska vien ”kunnon kansalaisilta” ja töissä käyviltä rahat; käytän heidän rahojaan, kuulemma täysin suoraan olemalla yhteiskunnan rasitteena ja verorahojen tuhlaajana. Ansaitsisin siis kuulan kalloon saunan takana vain olemalla köyhä, hyödytön ja masentunut kärpäsen kikkare. Myönnetään, nyt meni hieman yli... vai menikö? Miss Moneypennyn tapaan minäkin kysyn: Miksi rahan ja omaisuuden merkitys yhteiskunnassamme on niin ylikorostunut? Miksi pitää olla joku kamala yhteiskunnallinen status? Miksi en voi vain nauttia elämäni iloista, raha-asoiden antamatta painaa mieltäni? Koska ihmiset, koska yhteiskunta. Dyykkaamaan en varmasti rupea lähiaikoina. Tehty niin hankalaksi... käyttökelpoista ruokaa saa muualtakin. Toisaalta paljon hyvää ruokaa sieltä kyllä saattaisi löytyä (kielenkäytöltään hieman karskin Pasi Viherahon löytöjä: Alepa SOK haaskaa ruokaa tonnitolkulla, Dyykaten hyvä safkaa, Tradeka haaskaa mutta onneksi nuo saatiin pelastettua.....). Apu löytyy aina jostain, enkä ole yksin ongelmieni kanssa. Minulla on elämän prioriteetit ja katto on aina pysynyt pään päällä. Tiukkojen aikojen yllättäessä on onneksi läheiset tukemassa, eikä tällä kertaa välttämättä taloudellisessa mielessä. Olen juuri nyt poissa. Lisää musiikkia löydät Last.fm-profiilistani (ulosvievä linkki). Jack the Giant Slayer (2013), katsottu 1 viikko, 2 päivää sitten Lue elokuva-arvostelujani (ei erityisemmin esteetön sivu!) Rollemaan on tehnyt Roni "Rolle" Laukkarisen kokonaan itse. Tämä on Rollemaan versio suomenkieliseltä nimeltään "Mullan alla", englanninkieliseltä nimeltään "Soil". Copyright © Roni Laukkarinen 1999-2013. Kaikki oikeudet pidätetään.


text: Julkaistu: 8.6.2009 Palvelujen vienti ja tuonti kasvoi vuonna 2008 palvelujen ulkomaankauppatilaston ennakkotietojen mukaan. Kasvuun vaikutti erityisesti kansainvälisten konsernien taloustoimien lisääntyminen ja konsernitoimintojen keskittäminen ulkomailta Suomeen. Viennissä muutokset näkyvät erityisesti tietotekniikka- sekä rakennuspalvelujen viennissä. Tuonnissa lisääntyneen kansainvälistymisen aiheuttama kasvu on hajaantunut useampaan erään, mutta näkyy erityisesti tutkimus- ja kehityspalvelujen kasvuna. Palvelujen ulkomaankaupan ylijäämä kasvoi yli miljardilla vuoteen 2007 nähden. Suomen tärkeimmät kauppakumppanit palvelujen viennissä olivat Saksa, Intia ja Ruotsi. Vastaavasti palvelujen tuonnissa tärkeimmät maat olivat Saksa, Yhdysvallat ja Ruotsi. Viennissä kasvoivat merkittävästi myös rojaltit ja lisenssimaksut. Televiestinnän ja muiden liike-elämän palvelujen vienti laski vuonna 2008. Erityisesti välityskaupasta saatujen nettotulojen lasku pienensi muiden liike-elämän palvelujen vientiä. Tuonnin kasvu jakaantui tasaisemmin palvelueriin. Tutkimus- ja kehityspalvelujen lisäksi rojaltien ja lisenssimaksujen, mainonnan ja markkinatutkimuksen sekä tietotekniikkapalvelujen tuonti kasvoi merkittävästi. Palvelujen ulkomaankaupan tilasto perustuu Tilastokeskuksen palvelujen ulkomaankaupan tiedusteluun. Tilastoon eivät sisälly kuljetus, matkailu eivätkä vakuutus- ja rahoituspalvelut. Lähde: Palvelujen ulkomaankauppa 2008, ennakkotiedot, Tilastokeskus Lisätietoja: Jaakko Salmela (09) 1734 2953, Marjatta Tenhunen (09) 1734 2927, email@example.com Vastaava tilastojohtaja: Leena Storgårds Julkaisu pdf-muodossa (300,0 kt) Liitetaulukot Päivitetty 8.6.2009


text: Edessä on reissu Ungdomens Tiomilaan, nuorten urheilutapahtumaan, joka houkuttelee ja kiinnostaa. Matkajärjestelyt ja viestivalinnat työllistävät seuran vastuuhenkilöitä. Lisäksi pitää ennen matkaa sopia yhteisesti pelisäännöt päihteisiin liittyen - koska matkustetaan nuorten kanssa laivalla, jossa alkoholia on jopa "tyrkylle asti". Ilman muuta on selvää, että seuran järjestämä urheilumatka ei ole alaikäisten tai edes täysi-ikäisten nuorten paikka opetella alkoholinkäyttöä. Seuroilla on vastuu luoda pelisääntöjä ja käytänteitä, jotka pitävät alkoholin poissa nuorten urheilumatkoilta. Kun nuorella on taustatukenaan päihteettömyyttä arvostavat aikuiset ja kun jokaisessa seurassa toimitaan jämäkästi, on nuorten itsensä helpompi tehdä omia vahvoja päätöksiä päihteettömyydestä. Toivon jokaisessa seurassa käytävän ennen matkaa keskustelut matkaan lähtevien nuorten ja seuran vastuuhenkilöiden kanssa. Myös nuorten vanhemmat voivat olla mukana keskustelutilaisuudessa. On tärkeää, että nuori urheilija tietää, millaista käyttäytymistä ja millaisia päätöksiä häneltä odotetaan. Keskustelussa sovitaan, miten matkalla toimitaan. Hyvä on myös sopia mitä seuraa, jos sopimuksia rikotaan - matka voi jäädä nuoren itsensä kustannettavaksi tai seuraava matka seuran edustajana voi jäädä haaveeksi. Nuorille Ungdomens Tiomila on urheilumatka, jossa edustetaan omaa seuraa. Arvostan nuorta urheilijaa, joka lähtee matkaan oppiakseen urheilusta ja iloitakseen yhdessä oman ja muiden seurojen suunnistavien nuorten kanssa. Arvostan kuitenkin vain niitä nuoria urheilijoita, jotka osaavat kieltäytyä houkutuksista ja mahdollisuuksista käyttää alkoholia. Matkalla ei ole kyse siitä, että kaikki on sallittua, mistä ei jää kiinni, vaan siitä, että osaa käyttää omaa järkeään, osaa olla vahva ja pysyy vesiselvänä. Jos sinä nuori et ole lähdössä urheilumatkalle urheilullisin tavoittein ja päihteettömästi, voit yhtä hyvin jäädä kotiin. Jos seura ei pysty toteuttamaan päihteettömiä nuorten urheilumatkoja, voi seura jättää matkat tekemättä. Todelliseksi urheilijaksi kasvaminen ei edellytä osallistumista Ungdomens Tiomilaan tai muuhun seuraviestiin Ruotsissa. Nuorten yhteishenkeä voi kasvattaa monella muullakin yhteisellä toiminnalla kuin laivamatkalla. 26.7.2010 - Katri Lilja -


text: Panostajien pätevyyskirja Panostajalaissa (219/2000) on säädökset panostajan pätevyyskirjasta ja muut räjähteiden käsittelyn ja käytön keskeiset henkilökohtaiset edellytykset. Lisäksi laki sisältää pätevyyskirjojen luettelon pitämisen ja valvonnan perussäännökset sekä rangaistussäädökset ilman asianmukaista pätevyyttä tehdystä panostajan työstä. Lain mukaan räjähteitä saa panostajan työssä käsitellä ja käyttää henkilö, joka on saanut siihen asianmukaisen pätevyyskirjan tai hänen välittömässä valvonnassaan muu henkilö. Pätevyyskirja voidaan antaa henkilölle, joka iältään, ammattitaidoltaan ja muilta ominaisuuksiltaan on panostajatyöhön sopiva ja pätevä. Laissa on lisäksi määräykset panostajarekisteristä. Valtioneuvoston asetuksessa panostajien pätevyyskirjoista (122/2002) on säädetty mitä panostajan pätevyyskirjan saaminen edellyttää. Panostajan pätevyyskirjoja ovat räjäyttäjän, panostajan ja ylipanostajan pätevyyskirja. Se on voimassa 10 vuotta antamispäivästä. Pätevyyskirjan uusiminen edellyttää kertauskurssiin osallistumista. Sosiaali- ja terveysministeriön asetuksen panostajan pätevyyskirjan myöntävästä viranomaisesta ja pätevyyskirjan saamiseksi vaadittavasta koulutuksesta (124/2002) mukaan panostajan pätevyyskirjan myöntävänä viranomaisena toimii Länsi- ja Sisä-Suomen aluehallintoviraston työsuojelun vastuualue. Panostajan pätevyyskirjaa haetaan kirjallisesti. |Panostajan pätevyyskirja||Hakemus||Hakuohje| |Panostajan pätevyyskirjan uudistaminen||Hakemus||Hakuohje| Pätevyyskirjan hakijan tulee ennen panostajan tutkintoon johtavaan tenttiin tulemista suorittaa hyväksytysti panostajakurssi. Panostajan kurssilla opetetaan panostajan työhön liittyvät perusvalmiudet. Panostajan peruskurssi kestää 280 ja ylipanostajan kurssi 160 oppituntia. Räjäyttäjän peruskurssin vähimmäispituus määräytyy räjäyttäjäryhmittäin. Voidakseen uusia pätevyyskirjan hakijan on osallistuttava kertauskurssiin, jolla varmistetaan hakijan tiedot muuttuneista säännöksistä ja panostajan työvaatimuksista. Lisäksi hakijan on suoritettava kertauskurssiin liittyvä koe. Kertauskurssi kestää kahdeksan oppituntia. Pätevyyskirjan uusimista hakevan tulee ilmoittautua kertauskurssille viimeistään kaksi kuukautta ennen pätevyyskirjan voimassaolon lakkaamista. Hakemus pätevyyskirjan uusimiseksi tulee vireille kertauskurssiin ilmoittautumisella. Panostajakurssiluettelo word-tiedostona ja pdf-tiedostona. Luettelo hyväksytyistä panostajien kuulustelijoista word-tiedostona ja pdf-tiedostona. Panostajarekisteri Länsi- ja Sisä-Suomen aluehallintoviraston työsuojelun vastuualue ylläpitää panostajien pätevyyskirjoista panostajalain (219/2000) 3 §:n mukaista panostajarekisteriä. Rekisterissä on tiedot Suomessa voimassaolevista panostajaluvista. Tietoja panostajarekisteristä saa Länsi- ja Sisä-Suomen aluehallintovirastosta, puh. 0295 018 450.


text: Olen vaasalainen nuori, joka haluaa esittää oman näkemyksensä tähän stadionkeskusteluun nuorison näkökulmasta katsottuna. Tuon näkökulmani nuoren ihmisen kannalta esille koska koen että tämä keskustelu kaipaa myös eri ikäpolvien näkemystä aiheeseen. Täällä on jo tullut esille ansiokkaasti niin puolesta kuin vastaankin kommentteja, vaikka tuntuukin että välillä keskustelu jämähtikin hiukan samoille raiteille. Kuten sanoin käsittelen aihetta nuorison kautta, koska koen että tulevaisuuden työtä tekevänä veronmaksajana myös minulla on oikeus ottaa kantaa asiaan, joka koskettaa todennäköisesti myös minua seuraavat vuosikymmenet. Opiskelen yliopistolla, ja koska olen vaasalainen olen ollut kiinnostunut siitä mikä sai ihmiset valitsemaan juuri Vaasan yliopiston, vaikka muitakin vaihtoehtoja on ollut tarjolla. Totta kai heidän valintaan on vaikuttanut opiskelupaikan saanti ja sen alan mielekkyys sekä mahdolliset asuinolosuhteet, mutta lähes poikkeuksetta heti niiden jälkeen esiin nousee syyksi kaupungin tarjoama laaja liikunta- ja kulttuuritarjonta. Keskusteluissa ei ole kukaan nostanut todella tärkeänä esiin sitä että täällä on Wärtsilä, ABB tai muu vastaava suuryritys, taikka sitä että millaisia hoitopalveluita on tarjolla. Nuo ovat hyviä kaupungin houkuttelevuutta parantavia tekijöitä, eivätkä niinkään itseisarvo hakemiselle. Ihan vain sivuhuomiona aiheeseen liittyen tiedänpä muuten pari henkilöä jotka Vaasaa valitessaan pohjasivat päätöksensä myös osaltaan siihen että täällä näkee jalkapalloa niin pääsarjatasolla kuin alemmissakin divareissa. Vaasa voi siis saada tulevia veronmaksajia senkin vuoksi että täällä pelataan jalkapalloa, vaikka se ei merkittävin tekijä olisikaan ollut heille. Päätökseen vaikuttanut tekijä kuitenkin kaikesta huolimatta. Kulttuuri- ja liikuntaolosuhteisiin ei kukaan tänne hakijoista ole vielä ollut täysin tyytyväinen, mutta sen laajuus ja monipuolisuus on kuitenkin ollut huomioitavana tekijänä siinä kohtaa, valitseeko opiskelija esimerkiksi Vaasan vai Joensuun. Vaasasta löytyy käytännössä jokaiselle nuorelle kulttuurinnälkään jotakin. On teatteria kahdella kielellä, uusi moderni elokuvateatteri, on tanssia ja musiikkia, museoita sekä historiaa. Näistä kulttuurintarjoajista ei ole siis kuullut muuta valittamista, kuin paikoin korkeat hinnat joihinkin näytäntöihin ja tylsät aiheet. Sen sijaan urheiluolosuhteista on tullut valitusta ja kyselyitä minulle vaasalaisena, että onko täällä aina ollut näin huonoja olosuhteita ja kuinka nämä urheilupaikat ovat päässeet näin huonoon kuntoon? Siihen en ole osannut koskaan vastata muuta kuin, että kaupunki ei ole nähnyt menestyksen vuosinaan riittävästi tarvetta liikuntaolosuhteisiin puuttumiseen, vaan se on keskittynyt tukemaan enemmän sosiaali- ja terveyspuolta sekä kulttuuritoimintaa. En voi nojata näitä väitteitä mihinkään tilastolliseen faktaan, koska en koe olevani aiheeseen riittävän perehtynyt, vaan omaan väitteeni pelkästään kokemusperäiseen havainnointiin siitä mitä kotikaupungissani on tapahtunut. Joku aiheeseen paremmin perehtynyt voi toki valaista mitä kaupungin kustantamaa suurta liikuntapaikkarakentamista kaupungissa on viime vuosina syntynyt, sillä minä en saa päähäni kuin raviradan pois viemisen kaupungin paraatipaikalta sille paremmin kuuluvalle alueelle. Onko muita? Ehnvallenin alue? Olen itse kulttuurin- ja liikunnan suhteen moniruokainen, sillä käyn niin teatterissa, elokuvissa, näyttelyissä kuin jalkapallo- ja jääkiekko-otteluissakin. Koen siis omaavani kompetenssia sanoa mitkä asiat koen olevan hyvässä kunnossa ja mitkä huonossa. Käymissäni kulttuuriolosuhteissa ei ole ollut juurikaan huomauttamista. Kuntsi on tuliterässä kunnossa, Pohjanmaan museo vaikutti varsin siistiltä olemukseltaan, teatteri on toimiva ja ehjä kokonaisuus sekä elokuvateatterikin kiiltää uutuuttaan. Samaa ei voi sanoa hyvällä tahdollakaan jalkapallo ja palloilu-olosuhteista Vaasassa. Kukaan joka on käynyt Hietalahden stadionilla viime vuosina, ei voi sanoa että tarjolla olevat katsomo- ja saniteettiolosuhteet ovat säädyllisessä kunnossa. Olen käynyt pelaajien ja tuomareiden pukuhuoneessa niin ennen kuin jälkeen pintaremontin, ja ei niitä vieläkään voi sanoa kehuttaviksi. Lattiat ovat käytävillä niin vinot että suoraan käveleminen on jo todellinen haaste, pukuhuoneen kalustus on antiikkista, haju jotain tainnuttavan ja tukahduttavan välimaastosta sekä vedenpaine on ollut kohdillaan ehkä joskus kuusikymmentäluvulla. Monella koirallakin on isommat oleskelutilat kuin erotuomareilla tällä hetkellä. Katsojille taas on tarjolla houkutteleva pisuaari tornin juurella taikka pari bajamajaa joita kukaan ei ole koskaan uskaltanut siivota. Ei noissa olosuhteissa viihdy kukaan nykypäivän ihminen, yhtään kauempaa kuin on pakko. Suosittelen myös ”lämpimästi” käymään Hietalahdessa minä tahansa muuna kuukautena kuin heinä-elokuu. Tuuli tuolla on niin hyytävän kylmä että hanskoja ja takkia tarvitaan pitämään katsoja lämpimänä melkein läpi vuoden. Myöskään Suomen varsin sateiset olosuhteet eivät ainakaan edesauta stadionilla viihtymistä katettujen paikkojen ollessa varsin rajalliset. Tilanne on siis kuvainnollisesti sama, jos teatterista puuttuisi vessat ja takaseinä, niin että yleisö kastuu läpimäräksi sateella, eivätkä lavasteet pysyisi pystyssä tuulen tuivertaessa sisään. Eipä taitaisi teatterin näytökset olla kovinkaan suosittuja tuossa tapauksessa. Ihmiset nyt vaan sattuvat olemaan nykypäivänä sen verran mukavuuden haluisia että työpäivän päätteeksi he haluavat nauttia vapaa-ajastaan mahdollisimman mukavasti. On se sitten näyttelyitä kierrellen taikka urheilua katsoen, mutta olosuhde vaatimukset ovat kuitenkin samat. Ei ihminen nauti siitä jos pitää käyttää valtavasti nautintoon varaamaansa energiaa siihen että keskittyy tarkenemaan kylmällä muovipenkillä vesisateessa kylmän merituulen puhaltaessa. Ajat muuttuvat ja niin muuttuvat ihmisetkin. Se mikä on ollut hyväksyttävää kuusikymmentäluvulla ei ole sitä enää, niin se vain menee halusi sitä tai ei. Tätä samaa mukavuuden halua kuuluu siis muualtakin kuin nuorison keskuudesta. Olen ollut suhteellisen nuoresta iästäni huolimatta jo varsin paljon töissä, ja tätä samaa sanomaa sielläkin kuulee. ”En mä sinne viitti mennä kun vettä sataa ja on kylmä”, ” Eipä taaskaan saanut meidän työpaikan sählyporukka harjoitusaikaa, kun ei täällä ole riittävästi salivuoroja kaikille” jne. En ole muuten koskaan jaksanut ymmärtää miksi kaikki kulttuuri- ja liikuntaraha on aina poikkeuksetta pois vanhuksilta ja lapsilta, vaikka eiväthän ne tule edes samasta budjetista? Saattaa kuulostaa julmalta, mutta kunnassa sattuu olemaa muitakin palveluita vaativia ihmisiä niin täällä Vaasassa kuin muuallakin, joita nämä vanhusten asiat eivät koske vielä vuosikymmeniin. Palveluita halutaan juuri siihen ajankohtaan kuin itse niitä kokee tarvitsevansa, ja liikuntapalvelut kuuluvat juuri näihin. Kuten werneri tuossa jo kuvallisesti näyttikin Hietalahden katsomoista voi löytää ihmisiä kolmesta sukupolvesta seuraamassa yhdessä matsia viettämässä laatuaikaa keskenään. Rahojen sijoittaminen stadioniin ja palloiluhalliin ei ole siis missään nimessä ikäsidonnaista. Sanon suoraan sen että jos Vaasan kaupunki ei ole saanut sosiaali- ja terveyden huoltoa kuntoon vuosivälillä 1936–2011 vaikka siihen on laitettu miljardeja euroja, niin ei se sitä varmasti saa haluttuun kuntoon näillä stadioniin varatuilla miljoonillakaan. Stadionraha ei myöskään kaupungin terveydenhuoltoa varmasti romahduta, joten siitäkään ei ole pelkoa. En ymmärrä muutamien kirjoittajien esiin nostamaa Vaasan Palloseura Oy:n roolia tässä kysymyksessä. Kyseessä on vain toimiva taho joka vuokraa aluetta kaupungilta pelatakseen jalkapalloa yleisölle, eli siis kaupunkilaisten viihteeksi. Se on yritys joka tuo verotuloja kaupungille ja työllistää kolmekymmentä henkeä vuosittain. Ei sen kummempaa. Aivan hyvin siellä voisi pelata joku FC Vaasa, Kiisto tai joku muu, sillä ei ole tässä tapauksessa mitään merkitystä. Tämä stadionin ja palloiluhallin kompleksi palvelee parhaimmillaan tuhansia Vaasan kaupungin asukkaita viikoittain ympäri vuoden, luoden toimintaolosuhteet kaupungin suosituimpiin kuuluville urheilulajeille, jalkapallolle, futsalille, lentopallolle, salibandylle ja koripallolle. Tällä sijoituksella saadaan siis tyydytettyä kerralla VIIDEN erittäin suositun urheilulajin tarpeet moneksi vuosikymmeneksi eteenpäin. Näillä säästetyillä vuosikymmenillä voidaan taas sitten jatkaa sosiaali- ja terveydenhuoltoon panostamista. Eikä tämä stadion- ja palloilukompleksi ainakaan niitä terveydenhuollon kuluja tule lisäämään tulevaisuudessa, vaan hyvin todennäköisesti aivan päinvastoin. Tiivistetysti sanottuna: Tomas Häyryn puhe näiden liikuntaolosuhteiden vetovoimasta ei todellakaan ole pelkkää puhetta, vaan ihan ihmisten kanssa keskustelemalla havaittava fakta. Kulttuuri ja sosiaali- sekä terveysolosuhteiden ollessa jo tämän kokoisen kaupungin mittakaavassa oikein hyvällä tolalla, on nyt aika saattaa myös liikuntaolosuhteet samalle tasolle pitkän odotuksen jälkeen. Nämä olosuhteet palvelevat Vaasan imagoa ja PR:ää pitkällä tähtäimellä ja lisäävät kaupungin kiinnostavuutta muualla asuvien silmissä. On aika huomioida Vaasalaisten palloiluihmisten toive kunnollisista harrastusolosuhteista.


text: Angry Birds -postimerkit julki syksylläKOTIMAA 10:17 Maailman ensimmäiset viralliset Angry Birds -postimerkit tulevat myyntiin syyskuun 9. päivänä. Merkkien kuva-aiheena on kuusi suosittua pelihahmoa. Siivousyrityksillä verovelkaa muita enemmänKOTIMAA 10:00 Siivousyritysten verovelka on suuri verrattuna muihin suomalaisiin yrityksiin, selviää Harmaan talouden selvitysyksikön julkaisusta. Selvityksen mukaan siivousalan yrityksistä noin joka neljännellä oli veroja maksamatta. Veroviranomaisten m Kotimaa Urheilu PÄIVÄN KYSYMYS Oletko heittänyt jo talviturkin? Lämmin sää - jopa helteinen - on lämmittänyt uimavesiä. Oletko sinä uinut luonnonvesissä tänä kesänä?


text: Kansainvälinen luonnonsuojeluliitto |Tähän artikkeliin tai osioon ei ole merkitty lähteitä. Voit auttaa Wikipediaa lisäämällä artikkelille asianmukaisia lähteitä. |IUCN| |Perustettu||1948| |Toimiala||Luonnonsuojelu| |Kotipaikka||Gland, Sveitsi| |Puheenjohtaja||Zhang Xinsheng| |Jäsenmäärä||1200 jäsenorganisaatiota ja 11 000 vapaaehtoista asiantuntijaa| |Sivusto||www.iucn.org| Järjestön tarkoitus [muokkaa] Järjestön tavoitteena on edistää luonnon monimuotoisuuden suojelua ja varmistaa luonnonvarojen käyttö ekologisesti kestävällä tavalla. IUCN edistää luonnonsuojelututkimusta, toteuttaa erilaisia käytönnön luonnonsuojeluhankkeita eri puolilla maailmaa ja edistää alan toimijoiden yhteisiä pyrkimyksiä kehittää ja toteuttaa luonnonsuojelua edistäviä toimintaohjelmia, lainsäädäntöä ja parhaita käytäntöjä. IUCN:n nimi [muokkaa] Nimi IUCN tulee englanninkielisestä selitteestä International Union for Conservation of Nature. Järjestön nimi oli maaliskuuhun 2008 saakka The World Conservation Union (suom. Maailman luonnonsuojeluliitto) ja sitä ennen, vuoteen 1990 saakka International Union for Conservation of Nature and Natural Resources. Valtiot ja kansalaisjärjestöt jäseninä [muokkaa] IUCN on maailman laajin ympäristöalan verkosto, johon kuuluu niin valtioita kuin kansalaisjärjestöjä. IUCN:ään kuuluu noin 1 200 jäsenorganisaatiota 140 maasta. Jäseninä on 90 valtiota ja 120 muuta valtion organisaatiota sekä lähes 1000 kansalaisjärjestöä ja 40 muuta organisaatiota. Suomalaiset jäsenet muodostavat Suomen kansallisen IUCN-komitean [muokkaa] Suomesta jäsenenä on vuodesta 1968 Suomen valtio, jota edustaa ympäristöministeriö. Muita jäsenorganisaatioita ovat Suomen luonnonsuojeluliitto, Natur och miljö, WWF Suomi ja Suomen riistakeskus. Suomen luonnonsuojeliiton edeltäjä Suomen luonnonsuojeluyhdistys oli IUCN:n perustajajäsen. Suomen IUCN-komitea toimii Kansainvälisen luonnonsuojeluliiton IUCN:n suomalaisten jäsenten yhteistyöelimenä ja asiantuntijaryhmänä. Komiteassa on jäsenenä ja asiantuntijana myös muita alan organisaatioita. Suomen IUCN-komitea valmistelee IUCN:n kokouksissa esille tulevia asioita kansallisesti ja edistää liiton sääntöjen mukaista toimintaa Suomessa. IUCN-komitea toimii yhdyssiteenä ja tiedonvälittäjänä IUCN:ää koskevissa asioissa. Se valmistelee ja sovittaa yhteen IUCN:n suomalaisten jäsenorganisaatioiden kannanottoja päätöslauselmista ja muista asioista, jotka ovat tulossa käsiteltäväksi liiton kokouksissa. Lisäksi se välittää muitakin kansallisia aloitteita, vastauksia ja kommentteja IUCN:lle. Komitea järjestää seminaareja IUCN:n toimikenttään kuuluvista asioista. Kansallisen tiedonvälityksen tehostamiseksi ja osaamisen lisäämiseksi Suomen IUCN-komitea käsittelee keskeisintä IUCN:n päätös- ja tietoaineistoa sekä valmistelee riippumattomana asiantuntijaryhmänä aineistosta omia kannanottoja ja tiedotteita. Jokaisella IUCN:n suomalaisella jäsen¬organisaatiolla on luonnollisesti oikeus toimia myös itsenäisesti parhaaksi katsomallaan tavalla IUCN:n toimielimissä ja päätöksenteossa. Suomen IUCN-komitean puheenjohtaja on ympäristöneuvonantaja Matti Nummelin ulkoasiaianministeriöstä. Ympäristöministeriön 8.3.2010 antaman asettamiskirjeen mukaan komitean nykyinen toimikausi ulottuu vuoden 2013 loppuun. IUCN:n päättävä elin IUCN Council on hyväksynyt Suomen IUCN-komitean virallisesti kansalliseksi toimielimeksi keväällä 1999. Suomalainen IUCN:n varapuheenjohtajana 2013-2016 [muokkaa] Ympäristöministeriön neuvotteleva virkamies Marina von Weissenberg valittiin IUCN:n hallituksen jäseneksi kaudella 2008-2012 yhdeksi kolmesta Länsi-Euroopan edustajasta. Hänet valittiin syyskuussa 2012 Etelä-Koreassa pidetyssä IUCN:n maailmankongressissa toiselle kaudelle 2012-2016 IUCN:n hallitukseen. Tammikuussa 2013 von Weissebberg valittiin IUCN:n hallituksen varapuheenjohtajaksi. Muut varapuheenjohtajat ovat Argentiinasta, Yhdysvalloista ja Pakistenista. von Weissenberg on ensimmäinen suomalainen IUCN:n hallituksessa. von Weissenberg on Suomen IUCN-komitean jäsen. Hän on toiminut komitean puheenjohtajana vuosina 2002-2009 ja sitä ennen komitean sihteerinä kuusi vuotta. Kattava asiantuntijaverkosto [muokkaa] Järjestön kuuden komission jäseninä on yli 10 000 alansa parhainta osaamista edustavaa, vapaaehtoista asiantuntijaa ja tutkijaa noin 180 maasta. Komissioiden aihealueet ovat: - lajiensuojelukomissio (Species Survival Commission SSC) - suojelualuekomissio (World Commission on Protected Areas WCPA) - ympäristölakikomissio (Commission on Environmental Law CEL) - ympäristökasvatus- ja viestintäkomissio (Commission on Education and Communication CEC) - ymparistö-, talous- ja sosiaalipolitiikan komissio (Commission on Environmental, Economic and Social Policy CEESP) - ekosysteemien hoidon komissio (Commission on Ecosystem Management CEM) Suomalaisia asiantuntijoita on jäsenenä kaikissa muissa komissioissa paitsi ekosysteemien hoidon komissiossa CEM:ssä. Lajiensuojelukomissiossa on on yli 20 suomalaista, suojelualuekomissiossa yli 10, ympäristölakikomissiossa 1 ja ympäristökasvatus- ja viestintäkomissiossa 6 asiantuntijaa. Lisäksi on kahden komission (CEESP ja SSC) yhteisessä asiantuntijaryhmässä 1 suomalainen. Eläimet, kasvit, ekosysteemit ja suojelualueet [muokkaa] Järjestön toimikenttään kuuluvat kaikki maailman eläin- ja kasvilajit, maailman erilaiset luontokohteet eli ekosysteemit sekä suuri määrä merkittäviä, ympäristöä ja kestävää kehitystä koskevia asioita. Järjestö pitää yllä lajien uhanalaisuusluokitusta ja maailman luonnonsuojelualueiden luokitusta. Järjestön jäsenkokoukset (Maailmankongressit) pidetään joka neljäs vuosi. Vuonna 2008 kokouspaikkana oli Barcelona. Syksyllä 2012 Maailmankongressi järjestettiin Jejun saarella Etelä-Koreassa. Jäsenkokoukselle esitetyistä jäsenaloitteista on syntynyt merkittäviä kansainvälisiä sopimuksia, kuten uhanlaisten lajien kauppaa säätelevä CITES-sopimus. Countdown 2010 - Luonnon puolesta [muokkaa] IUCN ja Euroopaan komissio lanseerasivat vuonna 2004 Countdown 2010 -nimisen aloitteen, jonka tarkoituksena on kiinnittää kansalaisten, yritysten, kuntien ja muiden toimijoiden sekä median huomio keinoihin, joilla voidaan pysäyttää luonnon monimuotoisuuden köyhtyminen. Kukin EU-maa on vuorollaan vastuussa aloitteen eteenpäin viemisestä EU-puheenjohtajuutensa aikana. Paras luontoteko -kilpailu [muokkaa] Suomi oli Countdown-koordinaatiovastuussa syksyllä 2006, jolloin järjestettiin kilpailu Paras teko Suomen monipuolisen luonnon puolesta. Sen voitti Helsingin kaupungin rakennusviraston käsityöpaja, joka on maisemoinut Vuosaaren maantäyttöalueen ja kaatopaikan nimeltään Vuosaaren huippu luonnon monimuotoisuutta lisäämällä ja kotimaisia lajeja hyödyntäen. Vuoden 2008 Countdown-kunniakirjan voitti Paras luontoteko -kilpailussa Espoon kaupunki, joka päätti suojella 550 hehtaaria (5,5 km2) maata kaupungin 550-vuotisjuhlan kunniaksi. Vuonna 2010 kilpailun voitti Luonnonperintösäätiö, joka ostaa maa-alueita ja perustaa niille luonnonsuojelualueita. Countdown-aloitteen päätyttyä vuoden 2010 lopussa Suomen IUCN-komitea on jatkanut Paras luontoteko -kilpailun järjestämistä joka toinen vuosi. Vuonna 2012 kilpailun voittajiksi valittiin kolme toimittajaa: Peter Buchert Hufvudstadsbladetista, Päivi Mäki-Petäjä MTV3:sta ja Ann-Mari Rannikko Turun Sanomista. Heidän ansiostaan luonnon moninmuotoisuuden suojelun tärkeys on saanut runsaasti näkyvyyttä mediassa.


text: Länsi-Savo: Viitamies tähdensi naisten kotouttamista 10.4.2010 Kansanedustaja Pauliina Viitamiehen (sd.) mukaan Suomen maahanmuuttopolitiikka tarvitsee suunnanmuutoksen. – Maahan tulleet ulkomaalaiset on jätetty liiaksi oman onnensa nojaan. Onnistunut yhteiskuntaan sopeutuminen edellyttää kielitaidon nopeaa oppimista, muistutti Viitamies Etelä-Savon DemariNaisten kevätkokouksessa lauantaina Juvalla. Onnistuneen maahanmuuton edellytyksenä Viitamies pitää naisten kotouttamista. Naisten aktiivinen kotouttaminen edesauttaisi koko perhettä. Viitamiehen mielestä naiset ovat nykyisin jääneet tai joutuneet jäämään ilman suomenkielen opetusta ja näin syrjäytyneet muusta yhteiskunnasta. – Lasten ja koko perheen kannalta on tärkeää, että naisetkin ovat osa yhteiskuntaa ja voivat osallistua lastensa asioiden hoitoon täysivaltaisina vanhempina niin päiväkodeissa kuin kouluissakin.


text: Jos nyt kertoisi suoraan sen totuuden että kenen varat liikkuvat terroristeille niin otetaanpa se huomioon että globaali eliitti omistaa jo pelkästään 95 % maailman varallisuudesta. Niin onko kovin uskottavaa että Islamilaiset terroristit olisivat rikkaampia. "Follow the money" eli seuraa rahaa ja sen rahaliikennettä niin sieltä se roisto löytyy ja tässäkin tapauksessa näin on. Amerikasta ja erityisesti Pentagonista käsin oleva propagandakoneisto toimii todella suurilla miljardeilla ja sen kautta tehdään päivittäin tekaistuja uutisia terroristeista ja lavastetaan terroristipidätyksiä sekä lavastetaan uusia terroristien ilmoituksia uusista terrori-iskuista. Terrorismin pää järjestäjä illuminati (jonka eliitin toimesta ollaan hallittu maailmaa aina vuodesta 1776 asti) organisoi terrorismia ja nakittaa terrori-iskujen tekniseksi toteuttajaksi Amerikan maaperällä toimiessaan CIA:n ja jälkien peittelijäksi FBI:n ja jos toimitaan Euroopan mantereella ovat silloin erimaiden kuten esim. Britanniassa MI6:n tehtävänä asentaa pommit vaikka määrättyihin busseihin ja etsiä tarvittavat päähenkilöt kuolemaan niiden mukana tullen samalla lavastetuksi Al-Qaidan miehiksi. Al-Zargawi on ollut Pentagonista käsin toimivan propagandakoneiston ykköstavoite saada ihmiset uskomaan että on joku Al-Qaidan Al-Zargawi joka ilmoitetaan syylliseksi kaikkeen mitä tapahtuu maailmalla. Propagandanhan tarkoitus on juuri toistella valhetta tarpeeksi monta kertaa ja mitä suurempi valhe niin sen helpommin jokainen kadunmies ja pölvästi uskoo sen. Tämän propagandan kultaisen säännön tiesi jopa II-maailmansodan sätkynukke Adolf Hitler joka toimi toisessa maailmansodassa Illuminatin käskynuorassa. Tuonkin sodan rahoitus tapahtui täysin Illuminatin maailman rikkaimpien pankkiirisukujen kautta. George W. Bushin suku rikastui juuri Natsi-Saksan kanssa tekemillä kaupoilla mm. sijoittamalla II-maailmansotaan aikanaan kun Bushien iso-isä Jebcot Bush teki bisnestä Natsien kanssa. Nykyinen George W. Bushin hallituksen toiminta muistuttaa hyvin paljon entisen Natsihallinnon otteita. WTC-iskut suunniteltiin Bushin hallituksen toimesta ja samalla tavalla kuin Natsi-Saksan hallitus poltti itse hallintorakennuksensa ja syytti siitä sitten pää vihollisiaan. Se on vielä kaikkein raainta kuulla että Illuminatin rikkaista eliittiherroista valtaosa on Juutalaisia joille esim. II-maailmansodassa Juutalaisten siviilien joukkomurhat eivät koskettaneet ollenkaan koska siinä sodassa oli kiinni heidän isot sijoituksensa ja Illuminatin maailman herruus. Illuminatille maailman herruus on ollut aina päätavoite ja he haluavat 100 % täydellisen maailman herruuden joka edellyttäisi täydellistä poliisivaltiota koko maailmassa. Eli he haluavat uuden maailman järjestyksen jolla orjuutettaisiin kaikki ihmiset tällä planeetalla. Tämän suunnitelman toteuttamiseksi he tarvitsevat suunnattomia määriä siviiliuhreja ja heidän keksimänsä propaganda-lause Al-Qaidan nimellä lavastettuja terrori-iskuja ja se näyttää tehoavan suureen osaan ihmisistä koska pelko on kaikista tehokkain psykologinen ase hallita maailman ihmisiä kuin karjaa. Voisi vielä tuosta Al-Qaida prop.agandasta vielä sen verran kertoa että on näitä syntipukeiksi suostuvia rättipäitä huru mycket jotka suostuvat niin sanotuiksi rotiksi joille käytännössä CIA maksaa heidän terroristiroolinsa johdosta. Esim. nämä ns. väitetyt 9/11 terrori-iskujen kaapparit olivat kaikki sellaisia joista on kaiken lisäksi vielä yli puolet elossa edelleen. Osama Bin Ladenkin oli CIA:n mies ja aivan sama homma näiden muidenkin väitettyjen Islamilaisterroristien kanssa. Se jos mikä on sairasta että maailman rikkain eliitti ei viihy omassa asemassaan ollenkaan. Kun heillä on 95 % maailman varallisuudesta ja kontrolloivat CIA:n avuilla koko huumekauppaa ja öljyvarojakin on äärettön määrä niin siitäkin huolimatta he eivät saa siitä itselleen tyydytystä ollenkaan. Heidän päätavoitteenaan onkin yrittää alistaa kaikki muut maailman ihmiset heidän orjikseen ja leikkiä maailman mahtavinta diktaattoria isoveljen roolissa. Tämän varmistamiseksi on sitten tapettavat miljardeja ihmisiä sotilasoperaatioiden ja terrorismin muodossa. Ahneella kun on aina paska loppu ja tulee myös olemaankin aina. perjantaina, kesäkuuta 02, 2006 Kesä-Heinäkuun aikana tullaan taas pamauttamaan 50-1000 ihmistä hengiltä jossain päin Eurooppaa tai Amerikkaa ja suunnitelmat jo täydessä höyryssä. En todellakaan tarkoita minkään Al-Qaidan suunnitelmia vaan tuon pienen eliitin joka määrää kaikesta politiikan, kuin talouden piirissä. Kaiken on vain määrä tuoda oikeutus sen jälkeen alkaville Ameikan suurille sotatoimille kun he lähettävät joukkonsa Iraniin.


text: Poliisilaitokset ja yksiköt Yhteystiedot ja www-sivut Yhteystiedot Viljatie 2 00700 HELSINKI Puh 071 878 0111 Venekoulutus Liikkuva poliisi antaa peruskoulutusta venepoliisiksi ryhtyville poliisimiehille. Venepoliisin koulutus on aloitettu Poliisiopistossa jo 1970-luvulla. Liikkuva poliisi on vastannut venepoliisin koulutuksesta vuodesta 1997. Koulutuksen teorialuennot pidetään Poliisiammattikorkeakoululla Tampereella. Käytännön harjoitukset suoritetaan Helsingin ja Turun merialueilla sekä Näsijärvellä ja Saimaalla. Koulutus antaa valmiudet toimia venepoliisin tehtävissä. Venepoliisin tehtäviin kuuluvat mm. vesiliikenteen valvonta, etsintä- ja pelastustehtävät vesialueilla sekä yleisen järjestyksen ja turvallisuuden ylläpitäminen vesialueilla ja saaristossa. Monipuolista koulutusta Venepoliisin peruskurssin navigointiopintojen osuus vastaa Suomen Navigaatioliiton saaristolaivurin tutkinnon tasoa. Navigoinnin lisäksi kurssilla opiskellaan ja harjoitellaan vesipelastajan taidoista vesiliikenteen valvontaan liittyviin asioihin, kuten vesiliikennelainsäädännön ja valvonnan taktiikan hallitsemiseen. Venepoliisin peruskurssin pituus sisältää noin kuukauden ajan etukäteen luettavaa itseopiskelua, 2 viikkoa teoriaopintoja ja 10 päivää käytännön harjoituksia. Kurssi pidetään toukokuussa, jotta kurssilta valmistuva pääsee heti tulevana kesänä suorittamaan venepoliisin tehtäviä. Ajokouluttajina toimivat kokeneet ja tehtävään koulutetut poliisimiehet. Käytännön harjoitukset suoritetaan partiokäytössä olevilla poliisiveneillä. Harjoitusjaksolla opetellaan veneen käsittelytaitoja, navigointia erilaisissa olosuhteissa, etsintä- ja pelastustehtävien suorittamista ja erityisesti vesiliikenteen valvontataitoja. Venepoliisin peruskurssin suorittanut saa työpaikallaan ns. täsmäkoulutusta yksikkönsä oman venekaluston käyttöön. Venepoliisin täydennyskoulutusta annetaan vähintään kaksi vuotta venetoiminnassa olleille poliisimiehille ja -naisille. Ns. venepoliisin ammattikurssi pidetään syys-lokakuun vaihteessa Helsingin merialueella. Ammattikurssin painopisteinä ovat vaativissa pimeän ajan olosuhteissa toimiminen sekä perehtyminen purjeveneiden purjehdusominaisuuksiin. Takaisin | Tulosta sivu


text: Jos CD-ROM puuttuu: Windows®-käyttäjät: Siirry sivullamme osioon Lataukset ja hae sieltä Täydellinen ohjain- ja ohjelmistopaketti. Asennusohjeet löydät lataussivulta. Kun asennusohjelman ikkuna aukeaa, jatka vaiheesta d kuten alla Windows®-käyttäjille neuvotaan. Macintosh-käyttäjät: Asenna Brother langattomaan verkkoon manuaalisesti ohjauspaneelin toimintoa käyttäen. Tämä on selitetty tarkemmin Pika-asennusoppaassa. Uusimman Pika-asennusoppaan löydät sivultamme osiosta Käyttöohjeet. Kun yhteys langattomaan verkkoon on saatu, lataa tulostinohjain sivultamme osiosta Lataukset. Asennusohjeet löydät lataussivulta.


text: Jos etsit kätevästi sijaitsevaa hotellia kaupungissa Medan, älä etsi pidemmältä kuin The Sulthan Darussalam Medan. Täältä asiakkaat pääsevät helposti kaikkeen mitä vilkkaassa kaupungissa on tarjottavana. Levon ja rentoutumisen tyyssija, hotelli tarjoaa uusiutumista vain muutaman askeleen päässä kaupungin lukuisista nähtävyyksistä, kuten Vina Estetica Hospital -sairaala, Sumatera Eye Center -silmäklinikka, Plaza Medan Fair -ostoskeskus. The Sulthan Darussalam Medan tarjoaa myös monia palveluita, jotka rikastuttaa vierailuasi kaupungissa Medan. Vierailijoiden käyttömukavuudeksi hotelli tarjoaa kahvio, business center, ravintola, pesula, vahtimestari. Astu yhteen 172 kutsuvasta huoneesta ja pakene päivän stressiä monenlaisten mukavuuksien avulla, kuten langaton internet (maksuton), satelliitti/kaapeli-TV, savuttomia huoneita, suihku, internet-yhteys (johdoton). Hotellin vapaa-ajanvietto valikoima takaa, että on paljon tekemistä loman aikana. Erinomaiset mukavuudet ja erinomainen sijainti tekevät The Sulthan Darussalam Medan hotellista täydellisen tukikohdan, josta nauttit oleskelustasi Medan kaupungissa.


text: Pohjavesitilanteen seuraaminen Helsingin kaupungin alueella on yksi geoteknisen osaston päätehtävistä. Erityisen tärkeä alue on keskusta, jossa pohjavedenpinnan lyhytaikainenkin aleneminen voi vahingoittaa puupaaluille perustettuja rakennuksia. Pohjavedenpinnan korkeudesta on atk-tietokannassa tietoja n. 4 000 pohja- ja orsiveden havaintoputkesta ja näistä n. 700 putkea havainnoidaan kerran kuukaudessa. Helsingin kaupungin alueella tarkkaillaan pohjavesiä kuukausittain sadoista putkista. Pohjaveden tarkkailu ja sen pinnan luontaisen tason ylläpito on tärkeää. Pohjaveden pysyvällä alenemisella voi olla haittavaikutuksia, jotka voivat näkyä esimerkiksi keskustan puupaaluperustaisten talojen vaurioitumisena ja savialueiden painumisena. Helsingissä muutamia pohjavesiputkia on varustettu automaattimittarein, joiden tiedot päivittyvät geoteknisen osaston internetsivuille kerran vuorokaudessa. Helsingin pohjavesitilanne 25.4.2013 (rakennusgeologi Risto Niinimäki): Kevään jälleen koitettua ovat pohjaveden pinnat lähteneet nousuun sulamisvesien ja vesisateiden vaikutuksesta. Talven pakkauskauden aikana pohjavedet laskivat normaalisti, mutta syksyn hyvän tilanteen ansiosta pohjavedet eivät laskeneet keskimäärin kovinkaan matalalle. Näin ollen on tilanne kesän alkua kohti mentäessä pohjaveden pintojen osalta hyvä. Runsaasti rakennetuilla alueilla vuodenaikaisvaihtelun vaikutukset eivät kaikin paikoin ole yhtä selviä. Helsingin pohjavesitilanne 3.1.2013 (rakennusgeologi Risto Niinimäki): Syksyn sateet olivat marraskuulle asti melko runsaat ja nostivat pohjaveden pintaa. Pintojen nousu tasoittui jo marraskuussa ja joulukuussa lumisateiden ja pakkasten alettua pohjaveden pinta kääntyi jo laskuun. Vuodenvaihteen lämmin jakso ja lumien melko runsas sulaminen ei ole vielä ehtinyt näkyä mittauksissa. Alueilla, joissa maa on mahdollisesti ollut sulaa, on osa sulaneesta vedestä muodostanut pohjavettä. Pakkasten mahdollisesti jatkuessa, jatkuu talvelle tyypillinen pohjavesien lasku jälleen. Yleisesti ottaen pohjavedet ovat jonkin verran ajankohdan pitkäaikaisten keskiarvojen yläpuolella. Tälle sivulle kootut automaattiasemien havainnot päivittyvät lähes päivittäin.


text: 18.8.2010 3:00 Niina Mantsisen suunnittelema laukku on helppo ommella. Omaa kuosia suunnitellessa kannataa hassutella. Kuvan laukun kuosi on nimeltään Pahikset. "Kuuluuks miun ääni yhtään?" Niina Mantsinen kysyy. Kahvilan ovi on auki ja rakennustyömaan äänet peittävät hetkeksi Mantsisen hennon äänen. Joensuulainen 24-vuotias tekstiilisuunnittelija on tuotteidensa oloinen: siro, lapsekas ja hurmaava. Mantsinen suunnittelee omalle merkilleen Andy eats only candy. Nimen takaa löytyy itsepainettuja kankaita, laukkuja, pinssejä ja kangasmerkkejä – muun muassa. Mantsisella ei ole tarkkaa tuotevalikoimaa, ja hän tekee pyynnöstä melkein mitä vain. "Jenkeistä joku juuri tilasi suojakassin pyöränpumpulle", Mantsinen naurahtaa. Andy eats only candyn nimi tulee Andy Warholin elämäkerrasta, jonka Mantsinen luki kuusi vuotta sitten Savonlinnan taidelukiossa. Hän raapusti kirjasta nappaamansa lauseen päiväkirjansa sivulle. Warhol on Mantsiselle esikuva. "Hänen taiteessaan kiehtoo silkkipainotekniikka, värimaailmat ja graafisuus." Nyt touhu on laajentunut, ja Mantsinen myy alun perin kavereille painamiaan kasseja kansainvälisen Etsy-verkkokaupan kautta. Tuotteita on lähtenyt 26 maahan, ja tilauksia tulee lähes päivittäin. "Alussa olin vähän ujona. Menin, että 'tässä nyt olisi näitä miun tuotteita'. Nyt itseluottamus on kasvanut. Sitä on ylpeä tuotteistaan ja haluaa kertoa niistä ihmisille." Omaa piirustustyyliään Mantsinen kuvailee naivistiseksi ja leikkimieliseksi. Inspiraatio kuoseihin tulee meksikolaisesta kansantaiteesta, 1960- ja 70-lukujen lastenkirjoista ja Monty Python -henkisestä huumorista. Niinpä Mantsisen kuoseissa seikkailee vesihiisejä, siilejä ja zorrohamstereita. "Aika lailla itsestään tämä on mennyt. Ei miulla ole ikinä ollut mitään liiketoimintasuunnitelmia tai mitään. Mie olen vaan tehnyt sitä mistä tykkään, mistä nautin ja missä olen omasta mielestäni ihan hyvä." www.etsy.com/shop/andyeatsonlycandy Helsingin Sanomat | firstname.lastname@example.org


text: Liiketoimialueet: Sampo Pankki tarjoaa henkilö- ja yritysasiakkailleen perinteisten pankkipalvelujen lisäksi erityisesti säästämisen, sijoittamisen, vakuutusten, kiinteistönvälityksen ja omaisuudenhoidon palveluita. Yrityksen koko: Sampo Pankissa työskentelee noin 3 400 pankkialan ammattilaista. Koko Danske Bank -konsernin palveluksessa on noin 24 000 henkilöä. Toimipaikat: Sampo Pankki palvelee asiakkaittaan valtakunnallisesti 122 konttorissa ja kuudessa Finanssikeskuksessa, jotka sijaitsevat Helsingissä (Helsinki), Espoossa ja Vantaalla (Uusimaa), Turussa (Länsi-Suomi), Tampereella (Sisä-Suomi), Lahdessa (Itä-Suomi) sekä Oulussa (Pohjois-Suomi). Sampo Pankin pääkonttoritoiminnot ja mm. puhelinpalvelut sijaitsevat Helsingissä. Sampo Pankki on osa Danske Bank –konsernia, jonka kotimarkkina-alueeseen kuuluvat Suomen ohella Tanska, Ruotsi, Norja, Viro, Latvia, Liettua, Irlanti ja Pohjois-Irlanti. Pankkiryhmä toimii myös Isossa-Britanniassa, Saksassa, Puolassa, Luxemburgissa ja Venäjällä. Arvot: Sampo Pankin arvot Hyötyä asiakkaalle Ylivoimaisesti aktiivisin Suoraa puhetta Yhtenä joukkueena Rohkeasti erilainen Voitontahto Miksi meille töihin? Sampo Pankki haluaa olla rohkeasti erilainen pankki, joka kohdistaa tarmonsa asiakkaidensa palveluun ja tulokselliseen toimintaan Tuumasta toimeen -hengessä. Meidät tunnetaan innovatiivisena ja palveluhenkisenä pankkina, jossa hyvä yhteishenki ja ammattitaitoiset työkaverit antavat tukevan pohjan tehdä töitä. Sampo Pankissa vallitsee kunnianhimoinen ilmapiiri, jossa painotetaan uusien tavoitteiden asettamista, konsernin yhteisten toimintamallien hyödyntämistä ja tuloksellista työskentelyä. Teemme jatkuvasti työtä liiketoimintamme kehittämiseksi. Siksi tarvitsemme työntekijöitä, jotka nauttivat haasteellisten päämäärien asettamisesta ja saavuttamisesta. Sampo Pankin työntekijöiden ammatilliset taustat ovat hyvin moninaiset. Niin nykyisten kuin uusienkin työntekijöiden kohdalla pätee kuitenkin sama: etsimme lahjakkuutta ja omistautumista päästäksemme tavoitteeseemme - kehittymään yhä vain paremmaksi pankiksi. Liiketoimintahenkisille ja pankkialasta laajemmin kokemusta omaaville henkilöille, joilla on halua ja kykyä innostaa myös muita saavuttamaan tavoitteensa on lisäksi tarjolla houkuttelevia mahdollisuuksia esimies- ja johtotehtävissä. Lisätietoja rekrytoinnista: Lisätietoja yrityksestä:


text: Jarkko Laakkosen sooloprojekti Tapio kadonnut merelle 1719 luo alussa varsin ajankohtaisen, kotikutoisen mutta eteenpäin vievän rytmin kera mielenkiintoisia odotuksia. Jaune rämpytellään läpi kuin Arto Tuunelan temppupussin pohjalta löytyvä biisinraakile, ja käsin ommellun levypussukan herättämät turhan alleviivaavat ennakkoluulot saavat väistyä. Kakkosbiisi Noir on tummemanpuhuvaa, ehkä suoraan sanoen ymmärrä miksi näin erilainen biisin pitänyt mukaan laittaa, etenkään heti levyn alkupäähän. Haitarivetoinen Accordéon palauttaa apean iloisen tunnelman, Grisin ja Rougen ollessa taas vähemmän mielenkiintoa herättäviä, jokseenkin mitäänsanomattomia rämpyttelyitä. Sovitukset ovat vielä liian demomaisia, mutta Tapiossa on paljon potentiaalia, kun Pariisin Kevään vanavedessä etsitään seuravaa rahasampoa persoonallisen suomirokin saralla.